
转讜住驻讜转




	诇讗 讛讬讜 诪驻住讬拽讬谉. 讘讬谉 砖诪注 讬砖专讗诇 诇砖诐 讚诪砖诪注 讚讗讜诪专 诇砖诐 砖讬砖诪注 讬砖专讗诇 讜讬注谞诐:




专讘讬谞讜 讞谞谞讗诇

驻讬' 爪讗讜讬 讬讘砖. 诪讬讬转讜 讙讜驻专讗 讚讬讻专讗 讜诪注讬讬诇 诇讬讛 讘讬' 讚谞拽讬讘转讗:




讜讻讜专讻讬谉 讗转 砖诪注 拽讬讬诪讗 诇谉 讻专讘讬 讬讛讜讚讛 讚讗诪专 诇讗 砖讛讬讜 讻讜专讻讬谉 砖诪注 讬砖专讗诇 注诐 讜讗讛讘转 讗转 讛' 讗诇讗 诇注讜诇诐 诪驻住讬拽讬谉 讛讬讜 讗诇讗 砖诇讗 讛讬讜 讗讜诪专讬诐 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讜诪讗讬 讻讜专讻讬谉 讚拽转谞讬 讚诇讗 讛讬讜 诪驻住拽讬 讘讚讘专 讗讞专 讘讬谉 砖诪注 诇讜讗讛讘转 讗转 讛':




讜讗谞谉 诪讗讬 讟注诪讗 讗诪专讬' 诇讬讛 讻讬 讛讗 讚讚专砖 专"砖 讘谉 驻讝讬 讜讬拽专讗 讬注拽讘 讗诇 讘谞讬讜 诪诇诪讚 砖讘拽砖 诇讙诇讜转 讛拽抓 诇讘谞讬讜 谞住转诇拽讛 砖讻讬谞讛 诪诪谞讜 讗诪专 讚诇诪讗 讞住 讜砖诇讜诐 驻住讜诇 讬砖 讘诪讟转讬 驻转讞讜 讻诇谉 讜讗诪专讜 砖诪注 讬砖专讗诇 讛' 讗诇讛讬谞讜 讛' 讗讞讚 讻讬讜谉 砖砖诪注 诇讛诐 讻讱 驻转讞 讛讜讗 讜讗诪专 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讛转拽讬谞讜 讘诪拽讜诐 砖讗讬谉 讘讜 诪讬谞讬谉 诇讗诪专讜 讘讞砖讗讬 讜讘诪拽讜诐 砖讬砖 讘讜 诪讬谞讬谉 讗讜诪专讬谉 讗讜转讜 讘拽讜诇 [专诐] 讘讗讜砖讗 讛讜讜 砖讻讬讞讬 诪讬谞讬谉:






讛诪讗讬专讬

讛砖谞讬讛 讛讜讗 砖讛讬讜 讗讜讻诇讬谉 诪转讞转 讛谞砖专 讘砖讘转 专"诇 诪驻讬专讜转 砖讛讬讜 诪讜爪讗讬谉 讘讚拽诇 砖谞砖专讜 讘砖讘转 诪讗诇讬讛谉 讜谞讞诇拽讜 讘注谞讬谉 讝讛 讘讙诪' 注讜诇讗 讜专讘讬谉 砖诇讚注转 注讜诇讗 诪讞诇讜拽转 讘砖诇 诪讻讘讚讜转 讜驻讬专砖讜 讙讚讜诇讬 讛专讘谞讬诐 讘讗讜转诐 讛谞诪爪讗讬诐 讘注谞驻讬诐 讛讙讘讜讛讬诐 讛注诇讬讜谞讬诐 讜拽讜专讗 诇讛诐 诪讻讘讚讜转 注诇 砖诐 砖注讜砖讬谉 诪讛诐 诪讻讘讚讜转 讜讛诐 注讘讜转 讜转讻讜驻讜转 讝讜 诇讝讜 讜讻砖讛转诪专讬诐 谞讜砖专讬谉 诪转诇拽讟讜转 砖诐 讘讬谞讬讛诐 讜讞讻诪讬诐 讛讬讜 讗讜住专讬诐 砖诪转讜讱 砖讛讬讜 讙讘讜讛讜转 讜爪专讬讱 诇注诇讜转 注诇 讛讚拽诇 诇谞讟诇谉 砖诪讗 讘注诇讬讬转讜 讬转诇讜砖 诪谉 讛转诪专讬诐 讛诪讞讜讘专讬诐 注讚讬讬谉 讗讜 诪谉 讛注谞驻讬诐 讛诪讞讜讘专讜转 讜转诇讬砖讛 讗讘 诪诇讗讻讛 讜诇讗谞砖讬 讬专讬讞讜 讗讬谉 讙讜讝专讬谉 讗讘诇 砖诇 讘讬谉 讛讻讬驻讬谉 讜讛诐 讛谞讜驻讬谉 讛转讞转讜谞讬诐 砖讗讚诐 讬讻讜诇 诇讬讟诇谉 讘诇讗 注诇讬讬讛 讚讘专讬 讛讻诇 诪讜转专 砖讗讬谉 讻讗谉 讞砖砖 转诇讬砖讛 讜诪讛 砖拽讜专讗 诇讛诐 讻讬驻讬谉 诪驻谞讬 砖讛谉 谞诪讜讻讜转 讜诪砖转讟讞讜转 注诇 讛讗讘谞讬诐 讛讙住讜转 讻注讬谉 住诇注 砖讛谉 住讘讬讘讜转 讛讗讬诇谉 讜讛拽砖讛 讜讛讗 讗祝 砖诇 讻讬驻讬谉 诪讜拽爪讬谉 谞讬谞讛讜 讻诇讜诪专 砖讛专讬 诪讞讜讘专讜转 讛讬讜 讘讬谉 讛砖诪砖讜转 讜讗注"驻 砖讗驻砖专 砖讛讬讛 讚注转讜 注诇讬讛诐 讜讻诪讜 砖讗诪专讜 讘住讜讙讬讗 讝讜 砖讛讬讜 驻讜专爪讬谉 驻专爪讜转 讘讙谞讜转讬讛诐 诇讛讗讻讬诇 诇注谞讬讬诐 诪"诪 讛专讬 讛讜拽爪讜 讘讬谉 讛砖诪砖讜转 诪讞诪转 讗讬住讜专 转诇讬砖讛 讜诪讜拽爪讛 诇讘讬谉 讛砖诪砖讜转 诪讜拽爪讛 诇讻诇 讛讬讜诐 讜讗诐 诪驻谞讬 砖讗祝 讘诪讞讜讘专 讛讬讜 专讗讜讬讜转 诇注讜专讘讬诐 讜诇砖讗专 注讜驻讜转 讛讙讚诇讬诐 讘讘讬转讜 砖讬讻讜诇 诇讛注诪讬讚诐 注诇讬讜 讘诪讞讜讘专 讜诪讗讞专 砖讻谉 讻诇 砖谞砖专讜 诪讗诇讬讛谉 讗讬谉 诪讜拽爪讛 砖诪讞诪转 讛讞讘讜专 讗讜住专谉 讜讛诇讗 讗祝 诪讜讻谉 诇讗讚诐 讗讬谞讜 诪讜讻谉 诇讘讛诪讛 砖讛专讬 讘讞转讜讱 谞讘诇讛 诇驻谞讬 讛讻诇讘讬诐 讗讜住专 专' 讬讛讜讚讛 讗讗"讻 讛讬转讛 谞讘诇讛 诪讘注讜讚 讬讜诐 讜讻诇 砖讻谉 砖诪讜讻谉 诇讘讛诪讛 诇讗 讛讜讬 诪讜讻谉 诇讗讚诐 [讜诪砖谞讬 诪讜讻谉 诇讗讚诐 诇讗 讛讜讬 诪讜讻谉 诇讘讛诪讛 诪讚讞讝讬 诇讬' 诇讗 诪拽爪讛 诪讚注转讜] 讜讻谉 讛讚讬谉 砖讗讬谉 讗讚诐 谞讜转谉 诇讘 讘诪讛 砖专讗讜讬 诇讜 诇讬转谞讜 诇讘讛诪转讜 讗讘诇 诪讜讻谉 诇讘讛诪讛 讛讜讬 诪讜讻谉 诇讗讚诐 砖讚注转讜 砖诇 讗讚诐 诪转专讞讘转 注诇 诪讛 砖专讗讜讬 诇讘讛诪转讜 诇讛讬讜转 诪讜讻谉 诇讜 讻讱 驻讬专砖讜 讙讚讜诇讬 讛专讘谞讬诐 讜拽砖讛 诪驻讬专讜砖诐 砖讛专讬 讗讬谉 讟注诐 诪讜讻谉 诇讗讚诐 讜诪讜讻谉 诇讘讛诪讛 谞讗诪专 讗诇讗 讘诪讛 砖讗讬谞讜 诪讜拽爪讛 讗诇讗 诪讞诪转 讛讻谞讛 讗讘诇 讗诇讜 砖讛谉 诪讜拽爪讜转 诪讞诪转 讗讬住讜专 转诇讬砖讛 诇讗 讗诪专讜 砖讛专讬 诪讜讚讛 专' 砖诪注讜谉 讘谞专 讜拽注专讛 讜注砖砖讬转 砖讘讝讜 讜讚讗讬 讗讬谉 讚注转讜 诇诪讛 砖讛讜讗 讗住讜专 讜砖诪讗 讛讜讗讬诇 讜诪"诪 讗祝 诪讜拽爪讛 诪讞诪转 讗讬住讜专 注讬拽专讜 诪讞诪转 砖讗讬谉 讚注转讜 注诇讬讜 诪爪讚 讛讗讬住讜专 谞讗诪专 注诇讬讜 讙诐 讻谉 诪讜讻谉 诇讘讛诪讛 诪讜讻谉 诇讗讚诐 诇讚讘专讬 讛讻诇 讜诇讚注转 专讘讬谉 诪讞诇讜拽转 讘砖诇 讻讬驻讬谉 砖诇讚注转 讞讻诪讬诐 诪讜讻谉 诇注讜专讘讬谉 诇讗 讛讜讬 诪讜讻谉 诇讗讚诐 讜诇讗谞砖讬 讬专讬讞讜 诪讜讻谉 诇讘讛诪讛 诪讜讻谉 诇讗讚诐 讗讘诇 讘砖诇 诪讻讘讚讜转 讚讘专讬 讛讻诇 讗住讜专 诪讙讝专讛 砖诪讗 讬注诇讛 讜讬转诇讜砖:



讜诇注谞讬谉 驻住拽 讬专讗讛 诇驻住讜拽 讻讞讻诪讬诐 讜诇讚注转 专讘讬谉 讜讗"讻 讙讝专转 转诇讬砖讛 讘诪拽讜诪讛 注讜诪讚转 讜讻诇 砖讬砖 诇讞讜砖 砖诪讗 讬注诇讛 讜讬转诇讜砖 讗住讜专 讜讗祝 讘诪拽讜诐 砖讗讬谉 诇讞讜砖 诇转诇讬砖讛 讗住讜专 诪砖讜诐 诪讜拽爪讛 砖讛诪讜讻谉 诇讘讛诪讛 讗讬谞讜 诪讜讻谉 诇讗讚诐 讜讗注"驻 砖讘注讙诇 砖谞讜诇讚 诪谉 讛讟专驻讛 驻住拽谞讜 砖诪讜讻谉 诇讘讛诪讛 诪讜讻谉 诇讗讚诐 讘讝讜 讘讘讛诪讛 砖讗讚诐 谞讜转谉 诇讛 诇讝讜谞讛 讻讻诇讘讜 讜砖讗专 讘讛诪讜转讬讜 讗讘诇 注讜专讘讬诐 讜讻讬讜爪讗 讘讛诐 讗祝 讛讙讚诇讬诐 讘讘讬转讜 讗讬谉 讗讚诐 谞讜转谉 诇讘 诇讝讜谞诐 注讚 砖转讛讗 讚注转讜 诪转专讞讘转 诪讛诐 诇注爪诪讜 讗讜 砖诪讗 讘诪讜拽爪讛 诪讞诪转 讗讬住讜专 讻讝讛 砖讘讻讗谉 讗讜诪专讬谉 讻谉 讜讝讜 砖诇 注讙诇 讗讬谉 砖诐 讗诇讗 诪讜拽爪讛 诪讞诪转 讛讻谞讛 讗讜 砖诪讗 讘讻讗谉 注讜专讘讬诐 住转诪讗 讗诪专讜 讜诇讗 讘讙讚诇讬诐 讘讘讬转讜 讗诇讗 砖住转诐 注讜专讘讬诐 诪爪讜讬讬诐 讘讞爪专 讜讻讱 砖讻谉 讘诪拽讜诐 砖讗讬诇谞讜转 诇砖诐 讜谞诪爪讗 砖讗祝 砖诇 讛讻讬驻讬谉 讗讜 讗祝 砖讘拽专拽注 讗住讜专讬谉 讛讜讗讬诇 讜谞转诇砖讜 讘砖讘转 讜砖诪讗 转讗诪专 讜讛诇讗 讘诪住讻转 讬讜诐 讟讜讘 讗诪专讜 讘讗讬住讜专 讘讬爪讛 讙讝专讛 诪砖讜诐 驻讬专讜转 讛谞讜砖专讬诐 讜讛拽砖讜 驻讬专讜转 讛谞讜砖专讬诐 诪讗讬 讟注诪讗 讙讝专讛 砖诪讗 讬注诇讛 讜讬转诇讜砖 讛讬讗 讙讜驻讛 讙讝专讛 讜讗谞谉 谞讬拽讜诐 讜谞讙讝讜专 讙讝专讛 诇讙讝专讛 讛讬讛 诇讜 诇转专抓 砖讗讬谉 爪讜专讱 诇讗讬住讜专谉 诪砖讜诐 砖诪讗 讬注诇讛 讜讬转诇讜砖 讗诇讗 砖讛诐 诪讜拽爪讬诐 诪讞诪转 讗讬住讜专 砖讛专讬 诪讜讻谉 诇讘讛诪讛 讗讬谞讜 诪讜讻谉 诇讗讚诐 讗驻砖专 砖诪讗讞专 砖诇讚注转 注讜诇讗 讗讬谉 讗讬住讜专谉 诪砖讜诐 诪讜拽爪讛 转驻砖 讘讛 讗讬住讜专 砖讛讻诇 诪讜讚讬诐 讘讜 讜讛讜讗 讙讝专转 转诇讬砖讛 讜讘砖诇 诪讻讘讚讜转 砖讛专讬 讘砖诇 讻讬驻讬谉 讗讬谉 砖诐 讙讝专转 转诇讬砖讛 讜诇注谞讬谉 讞转讜讱 谞讘诇讛 讻诇 砖诇讗 谞转谞讘诇讛 诪讘注讜讚 讬讜诐 讘砖讘转 诪讜转专 诇讞转讻讛 诇驻谞讬 讛讘讛诪讛 砖讗讬谉 诪讜拽爪讛 诪讞诪转 讛讻谞讛 讘砖讘转 讜诪讜拽爪讛 诪讞诪转 讗讬住讜专 砖讞讬讟讛 讗讬谉 讻讗谉 砖讛专讬 讗祝 讻砖讛讬讗 讞讬讛 专讗讜讬讛 诇讻诇讘讬诐 讛讗 讘讬讜诐 讟讜讘 讻诇 砖诇讗 谞转谞讘诇讛 诪讘注专讘 讗讬谞讛 诪谉 讛诪讜讻谉 讻诪讜 砖讘讬讗专谞讜 讘诪拽讜诪讜:



讜诇注谞讬谉 讘讬讗讜专 诪讬讛讗 讬砖 诪讬 砖谞诪砖讱 讘砖诪讜注讛 讝讜 诇讚注转 诪讛 砖驻专砖谞讜 砖诪讞讜讘专讜转 讛讬讜 讘讬谉 讛砖诪砖讜转 讗诇讗 砖驻专砖讜 讛砖诪讜注讛 砖诇讚注转 注讜诇讗 诪讞诇讜拽转 讘砖诇 诪讻讘讚讜转 讜讛讜讗 砖讛讬讛 诪谞讛讙诐 诇讻讘讚 转讞转 讛讚拽诇讬诐 诪注专讘 砖讘转 砖诇讗 讬讟谞驻讜 讛转诪专讬诐 讛谞讜砖专讬诐 诇砖诐 讗讜 诇讛讟讬诇 诇砖诐 诪砖讜讻讬 讛讚拽诇讬诐 讛谞拽专讗讬诐 诪讻讘讚讜转 讜诪讗讞专 砖讚注转诐 注诇讬讛诐 诪讗转诪讜诇 讛专讬 讛诐 诪讜讻谞讬诐 讗诇讗 砖讞讻诪讬诐 讙讜讝专讬诐 讘讛诐 砖诪讗 讬注诇讛 讜讬转诇讜砖 讗讘诇 讘砖诇 讻讬驻讬诐 讜讛诐 讛谞讜驻诇讬诐 讘讞讜诇 讘砖注转 讙专讬讚讛 讜谞讟诪谞讬诐 讘讬谉 讛住诇注讬诐 讛讜讗讬诇 讜谞驻诇讜 诪注专讘 讬讜诐 讟讜讘 讚讘专讬 讛讻诇 诪讜转专 讜讗注"驻 砖讗讬谉 讗讚诐 谞讜转谉 讚注转讜 注诇讬讛诐 讜谞诪爪讗讜 诪讜拽爪讬诐 诪讞诪转 讛讻谞讛 讛讜讗讬诇 讜诪讜讻谞讬诐 讛诐 诇注讜专讘讬诐 砖诇讜 讛讙讚诇讬诐 讘讘讬转讜 讚注转讜 诪转专讞讘转 注诇讬讛诐 讜诪讜讻谉 讛讜讗 诇讗讚诐 讜诇专讘讬谉 讘砖诇 讻讬驻讬谉 诪讞诇讜拽转 砖诇讚注转 讞讻诪讬诐 诪讜讻谉 诇注讜专讘讬诐 讗讬谞讜 诪讜讻谉 诇讗讚诐 讗注"驻 砖讘讟诇讟讜诇 诪讟诇讟诇讬谉 注爪诪讜转 讛专讗讜讬讬诐 诇讻诇讘讬诐 讜讘砖专 转驻讜讞 讛专讗讜讬 诇讞讬讛 讗讘诇 讘砖诇 诪讻讘讚讜转 砖谞砖专讜 讘砖讘转 讚讘专讬 讛讻诇 讗住讜专 讜诇讚注转 讝讛 专讗讜讬 诇驻住讜拽 讻注讜诇讗 诇讗住讜专 讘诪讻讘讚讜转 砖谞转诇砖讜 讘砖讘转 讜诇讛转讬专 讘砖诇 讻讬驻讬谉 讛讜讗讬诇 讜讗讬谉 砖诐 诪讜拽爪讛 诪讞诪转 讗讬住讜专 讜讗祝 讛诐 驻住拽讜讛 讻谉 讗诇讗 砖讗祝 讘讝讜 讬砖 驻讜住拽讬诐 砖诪讜讻谉 诇注讜专讘讬诐 讗讬谞讜 诪讜讻谉 诇讗讚诐 讜诪讞诇拽讬诐 讘讬谉 诪讜讻谉 诇注讜专讘讬诐 诇诪讜讻谉 诇讘讛诪讛 讻诪讜 砖讘讬讗专谞讜 诇诪注诇讛 讜讘诪住讻转 讬讜诐 讟讜讘:



讜讙讚讜诇讬 讛诪驻专砖讬诐 讻转讘讜 讘砖诪讜注讛 讝讜 砖讻讜诇讛 讘谞转诇砖讜 诪注专讘 砖讘转 讛讬讗 砖谞讜讬讛 讗诇讗 砖谞砖讗专讜 讘讬谉 讛诪讻讘讚讜转 讗讜 讘讬谉 讛讻讬驻讬谉 讜谞砖专讜 讘砖讘转 诪讛诐 讘拽专拽注 讜诇注讜诇讗 谞砖专讜 诪讘讬谉 讛诪讻讘讚讜转 讗住讜专讜转 砖诪讗 讬注诇讛 诇讬讟讜诇 诪讛诐 注讜讚 讜讬转诇讜砖 谞讜驻讬诐 讗讜 注诇讬诐 讘注诇讬讬转讜 讗讘诇 诪讘讬谉 讛讻讬驻讬谉 砖讬讻讜诇 诇讬讟诇诐 讗祝 讘诇讗 注诇讬讬讛 诪讜转专 讜砖讗诇 讘讛 讜讛诇讗 诪讜拽爪讬诐 讛诐 专"诇 讗祝 砖诇 讘讬谉 讛讻讬驻讬谉 砖讛专讬 诪讻讬讜谉 砖诇讗 谞砖专讜 讘讗专抓 诇讗 讛讬讛 讚注转讜 注诇讬讛诐 讜转讬专抓 讘讛 砖诪"诪 专讗讜讬讬诐 讛诐 诇注讜专讘讬诐 讜讗祝 讘驻讬' 讝讛 专讗讜讬 诇驻住讜拽 讻注讜诇讗 讗讜 砖诪讗 讗祝 诪讜拽爪讛 砖讘讛诐 诪讞诪转 砖讗注"驻 砖讛诐 讘讬谉 讛讻讬驻讬诐 讗讬 讗驻砖专 诇讬讟诇诐 讗诇讗 讗诐 诪砖转诪砖 讘讗讬诇谉 讜讗祝 砖诪讜注转 驻讬专讜转 讛谞讜砖专讬诐 砖讘诪住讻转 讬讜诐 讟讜讘 砖谞讝讻专 讘讛 讗讬住讜专 诪砖讜诐 砖诪讗 讬注诇讛 讜讬转诇讜砖 讛诐 驻专砖讜讛 讘谞转诇砖讜 诪注专讘 讬讜诐 讟讜讘 讜谞砖讗专讜 讘讬谉 讛谞讜驻讬诐 讜诇驻讬讻讱 诇讗 讛讜讝讻专 讘讛 讗讬住讜专 诪讜拽爪讛 诪讞诪转 讗讬住讜专 讗讘诇 讗诐 诇讗 谞转诇砖讜 诪注专讘 讬讜诐 讟讜讘 讗住讜专讜转 诪砖讜诐 诪讜拽爪讛 诪讞诪转 讗讬住讜专 讜讗祝 讘砖讘转 讻谉 砖讛专讬 诪讜拽爪讛 砖诇 诪讞讜讘专 讗祝 专' 砖诪注讜谉 诪讜讚讛 讘讜 讜砖诪讗 转讗诪专 讜诪驻谞讬 诪讛 诇讗 讙讝专讜 砖诐 诪砖讜诐 驻讬专讜转 讛谞讜砖专讬诐 讘砖讘转 砖讗住讜专讜转 诪砖讜诐 诪讜拽爪讛 讙诪讜专 驻专砖讜 讙讚讜诇讬 讛讚讜专讜转 诪驻谞讬 砖讛转诇讜砖讬诐 讛讟诪讜谞讬诐 讘讬谉 讛注谞驻讬诐 讚讜诪讬诐 诇讘讬爪讛 讬讜转专 诪谉 讛诪讞讜讘专讬诐 诇讙诪专讬:



讜讛砖诇讬砖讬转 讛讬讗 砖讛讬讜 诪谞讬讞讬诐 驻讬讗讛 诪谉 讛讬专拽 讜诪讬讞讜 讘讬讚诐 诇驻讬 砖讛讬专拽 驻讟讜专 诪谉 讛驻讬讗讛 讜讞讬讬讘 讘诪注砖专 讜讻砖诪谞讬讞讬谉 讗讜转讛 驻讬讗讛 谞诪爪讗讜 诪驻拽讬注讬谉 讗讜转讛 诪谉 讛诪注砖专 讜讻谉 砖讛讬讗 讟讘诇 讘讬讚 注谞讬讬诐 砖讗注"驻 砖驻讗讛 讛驻拽专 讛讬讗 讜讛驻拽专 驻讟讜专 诪谉 讛诪注砖专 诪"诪 讛驻拽专 讘讟注讜转 讛讜讗 砖诪转讜讱 砖讛诐 住讘讜专讬诐 砖讛讬讗 讞讬讬讘转 讘驻讬讗讛 讛诐 诪谞讬讞讬诐 讗讜转讛 讜讘讙诪' 驻讬' 砖诇讗 讬专拽 诪诪砖 讛讬讛 砖讗祝 讛诐 诇讗 讛讬讜 讟讜注讬诐 讘讻讱 砖讻诇诇 讬讚讜注 讘驻讬讗讛 砖讗讬谞讜 讞讬讬讘 讘讛 讗诇讗 讘讞诪砖讛 讚专讻讬诐 讜讛诐 砖讬讛讗 讗讜讻诇 讜诇诪注讜讟讬 住讟讬诐 讜拽讜爪讛 讜讛诐 诪诪讬谞讬 讛爪讘注讬诐 讜诇讗 诪诪讬谞讬 讛讗讜讻诇讬诐 讜砖讬讛讗 讙讚讜诇讜 诪谉 讛讗专抓 讜诇诪注讟 讻诪讛讬谉 讜驻讟专讬讜转 讜砖讬讛讗 谞砖诪专 讜诇诪注讜讟讬 讛驻拽专 讜砖转讛讗 诇拽讬讟转讜 讻讗讞转 讜诇诪注讟 转讗谞讬诐 砖拽爪转诐 谞讙诪专讜转 讛讬讜诐 讜拽爪转诐 诇诪讞专 讜拽爪转诐 诇讗讞专 讻诪讛 讬诪讬诐 讜砖讬讛讬讜 诪讻谞讬住讬谉 讗讜转讜 诇拽讬讜诐 诇注砖讜转 诪诪谞讜 讗讜爪专 讜诇诪注讟 讬专拽 讗诇讗 诇讗 讛讬讛 讛诪讞诇讜拽转 讗诇讗 讘专讗砖讬 诇驻转讜转 专"诇 讛注诇讬诐 砖讘专讗砖讬讛诐 砖诪讻谞讬住讬谉 讗讜转诐 诇拽讬讜诐 讗讙讘 诇驻转讜转 注爪诪谉 讜讗注驻"讻 诪讬讞讜 讘讬讚诐 砖讻诇 砖诪讻谞讬住讜 诇拽讬讜诐 注诇 讬讚讬 讚讘专 讗讞专 诇讗 砖诪讬讛 拽讬讜诐 讜讻谉 讛诇讻讛:



讜讗讞专 砖砖讛 讚讘专讬诐 讗诇讜 谞转讙诇讙诇讜 诇砖砖讛 讚讘专讬诐 砖注砖讛 讞讝拽讬讛讜 诪诇讱 讬讛讜讚讛 砖注诇 砖诇砖讛 讛讜讚讜 诇讜 讜注诇 砖诇砖讛 诇讗 讛讜讚讜 诇讜 讜讗诇讜 讛诐 讙讬专专 注爪诪讜转 讗讘讬讜 讘诪讟讛 砖诇 讞讘诇讬诐 讻诇讜诪专 砖讛讜诇讬讻讜 诇拽讘讜专 讻讗讞讚 讛注诐 讜诇讗 专爪讛 诇拽讘专讜 讘讻讘讜讚 讻讚专讱 砖讗专 诪诇讻讬诐 诪驻谞讬 拽讚讜砖 讛砖诐 砖讬转讙谞讛 注诇 专砖注讜 讜讬讜住专讜 讛专砖注讬' 讜讻转转 谞讞砖 讛谞讞砖转 砖注砖讛 诪砖讛 诪驻谞讬 砖讛讬讜 讻诇 讬砖专讗诇 讟讜注讬诐 讗讞专讬讜 讜讙谞讝 住驻专 专驻讜讗讜转 讜讛讜讗 住驻专 讞讘专讜讛讜 讞讻诪讬 讛转讻讜谞讛 讘注砖讬讬转 爪讜专讜转 讘砖注讜转 讬讚讜注讜转 注诇 驻讬 诪注专讻转 讛讻讜讻讘讬' 讜诪讘讟讬 讛诪讝诇讜转 讜讻诇 爪讜专讛 诪讛诐 诪讜注讬诇讛 诇讞讜诇讬 讬讚讜注 讜讛讜讗 讚讘专 讗住讜专 诪谉 讛转讜专讛 讻诪讜 砖讘讬讗专谞讜 讘砖讘讬注讬 砖诇 住谞讛讚专讬谉 讜诇讝讛 讛讜讚讜 诇讜 讘讻讱 讜讬"诪 讘住驻专 专驻讜讗讜转 砖讞讘专讜 砖诇诪讛 讘讟讘注讬 讻诇 讛讚讘专讬诐 住转诐 诪讬 讙讬讞讜谉 讻讚讬 砖诇讗 讬讛讬讜 诪讬诐 谞诪爪讗讬诐 诇诪诇讱 讗砖讜专 讜诇讗 讛讜讚讜 诇讜 砖讛讬讛 诇讜 诇讘讟讜讞 讘讛拽讘"讛 讜讻诇 砖讻谉 砖讛讬讛 诪讝讬拽 讘讻讱 诇讘谞讬 注诪讜 讜拽爪抓 讚诇转讜转 讛讛讬讻诇 讜砖诇讞诐 讚讜专讜谉 诇诪诇讱 讗砖讜专 讜诇讗 讛讜讚讜 诇讜 讘砖谞讬 讗诇讜 砖讛讬讛 诇讜 诇讘讟讜讞 讘讛拽讘"讛 讜讻谉 注讬讘专 谞讬住谉 讘谞讬住谉 专"诇 讻砖讛讜砖诇诐 讗讚专 讜谞讻谞住讛 砖注讛 讛专讗讜讬讛 诇拽讚砖 讘讜 谞讬住谉 讜讛讜讗 转讞诇转 讬讜诐 砖诇砖讬诐 谞诪诇讱 诇注讘专讜 讜注砖讗讜 讗讚专 砖谞讬 讜讗注"驻 砖讘讚讬注讘讚 讛讜讗讬诇 讜诇讗 拽讚砖讜讛讜 讘讬转 讚讬谉 注讚讬讬谉 诇砖诐 谞讬住谉 讻诇 砖注讜砖讬谉 讗讜转讜 讗讚专 砖谞讬 诪讛 砖注砖讛 注砖讜讬 诪"诪 诇讻转讞诇讛 讗讬谉 诇注砖讜转 讻谉 讻诪讜 砖讘讬讗专谞讜 讘诪住讻转 住谞讛讚专讬谉 讘驻专拽 专讗砖讜谉 讜诇驻讬讻讱 诇讗 讛讜讚讜 诇讜 讞讻诪讬诐 讘讗诇讜:



讝讛讜 讘讬讗讜专 讛诪砖谞讛 讜讻讘专 诇诪讚转 驻住拽 砖诇讛 讘诪讛 砖讬砖 讘讜 诪拽讜诐 诇注谞讬谉 驻住拽 诪转讜讱 讚讘专讬谞讜 讜诪讛 砖谞讻谞住 转讞转讬讛 讘讙诪' 讻讱 讛讜讗:





转讜住驻讜转 专讬"讚 (诪讛讚讜专讛 转诇讬转讗讛)

拽抓 讛讬诪讬谉 驻讬' 讛讗诪讜专 讘讚谞讬讗诇 讜转谞讜讞 诇讙讜专诇讱 诇拽抓 讛讬诪讬谉 讜讛讜讗 诪转驻专砖 讻诪讜 讬诪讬诐 讻诪讜 讞讟讬谉 讜砖注讜专讬谉:





讜谞讜转谞讬谉 驻讬讗讛 诇讬专拽 讜诪讬讞讜 讘讬讚诐 讞讻诪讬诐 驻讬' 讚诪驻拽注讬 诇讛 诪诪注砖专 讜谞诪爪讗 注谞讬讬诐 讗讜讻诇讬谉 讗讜转讛 讘讟讬讘诇讗 讜讗讬 拽砖讬讗 转讬驻讜拽 诇讬 讚讛讗 诪驻拽专讬 诇讛 讜讛驻拽专 驻讟讜专 诪谉 讛诪注砖专 讻诪讜 讛驻讬讗讛 讚转谞谉 诇注讜诇诐 讛讗讜 谞讜转谉 诪砖讜诐 驻讬讗讛 讜驻讟讜专 诪谉 讛诪注砖专讜转 注讚 砖讬诪专讞 讜谞讜转谉 诪砖讜诐 讛驻拽专 讜驻讟讜专 诪谉 讛诪注砖专讜转 注讚 砖讬诪专讞. 转砖讜讘讛 讛驻拽专 诇讗 讬拽专讗 注讚 砖讬讜驻拽专 诇注谞讬讬诐 讜诇注砖讬专讬诐 讻讚转谞谉 讘驻"拽 讚驻讬讗讛 讘砖"讗 讛驻拽专 诇注谞讬讬诐 讛驻拽专 讜讘讛"讗 讗讬谞讜 讛驻拽专 注讚 砖讬讜驻拽专 讗祝 诇注砖讬专讬诐 讻砖诪讬讟讛 讜讗诇讛 诇讗 讛讬讜 诪驻拽讬专讬诐 讗诇讗 诇注谞讬讬诐:





注讬讘专 谞讬住谉 讘谞讬住谉. 讘驻"拽 讚住谞讛讚专讬谉 诪驻专砖 讚注讬讘专讛 讘讬讜诐 砖诇砖讬诐 砖诇 讗讚专 砖讛讬' 专讗讜讬 诇拽讜讘注讜 谞讬住谉:





诪讛专砖"讗 - 讞讬讚讜砖讬 讗讙讚讜转

讜诇讗  讛讬讜 诪驻住讬拽讬谉 讻讜'.  注驻专砖"讬 诪驻讬专讜砖讜 谞专讗讛 诇专"诪 讚讗讬谉 讗讜诪专讬诐 讻诇诇 讘砖讻诪诇"讜 讜讚专砖讛 讚诇拽诪谉 讜讗谞谉 诪"讟 讗诪专讬' 诇讬' 讻讜' 讛讬讬谞讜 讗诇讬讘讗 讚专"讬 讜诪讬讛讜 诇驻讬 讙讬专住讗 砖谞讬讛 砖讘驻专砖"讬 砖讛讬讜 讗讜诪专讬诐 讘砖讻诪诇"讜 拽"拽 讚讗"讻 讛讗 讚讗谞谉 讗诪专讬' 诇讬讛 诇讗 讗转讬讗 谞诪讬 诇专' 讬讛讜讚讛 砖讛专讬 诪讬讞讜 讞讻诪讬诐 讘讗谞砖讬 讬专讬讞讜 讚讛讬讬谞讜 砖诇讗 诇讗讜诪专讜 讜诪诇砖讜谉 讛诪专讚讻讬 砖讻转讘 诪驻住讬拽讬谉 讜诇讗 讛讬讜 砖讜转拽讬谉 讗诇讗 砖讛讬讜 讗讜诪专讬诐 讘砖讻诪诇"讜 注讻"诇 讜专"诇 砖诇讗 讛讬讜 砖讜转拽讬谉 讜讛讬讜 讗讜诪专讬诐 讘砖讻诪诇"讜 讘拽讜诇 专诐 讻诪讜 驻住讜拽 专讗砖讜谉 讜讛讬讬谞讜 砖诇讗 讛讬讜 砖讜转拽讬谉 诇讗讜诪专讜 讘诇讞砖 讜拽"诇: 


专讘讗 讗诪专 讻讜'  讻驻讬专砖"讬 讘讞讜诪砖 讻讬 诪诇转 讛讬讜诐 讗讬谞讜 讚讘讜拽 注诐 诇讘讘讱 讗诇讗 注诐 讗砖专 讗谞讻讬 诪爪讜讱 讛讬讜诐 讜讻讛"讙 驻专砖"讬 讙讘讬 讗砖专 讗谞讻讬 诪爪讜讛 讗转讻诐 讛讬讜诐 诇讗讛讘讛 讜讘讟讜专 讗"讞 讻转讜讘 讙"讻 讬砖 诇讛驻住讬拽 讘讬谉 讛讬讜诐 讜讘讬谉 诇讗讛讘讛 讜诪讬讛讜 拽"拽 讗诪讬诇转讬讛 讚专讘讗 砖讛讜讗 诪驻专砖 诇讛 讚诇讗 讻诪讗谉 诪讛谞讱 转谞讗讬 讚诇拽诪谉 讜讻讬 驻诇讬讙 讗讛谞讬 转谞讗讬 讚诇讗 诪驻专砖讬谉 讻讜专讻讬谉 砖诪注 讛讻讬 讜拽"诇: 


讘拽砖 讬注拽讘 诇讙诇讜转 讻讜'.  诪诇砖讜谞讜转 讛讻驻讜诇讬诐 讘讛讗讬 拽专讗 讛讗住驻讜 讜讗讙讬讚讛 诇讻诐 讜讙讜' 讛拽讘爪讜 讜砖诪注讜 讜讙讜' 讚讛讬讬谞讜 讛讗住驻讜 讜讗讙讬讚讛 诇讻诐 讘讗讞专讬转 讛讬诪讬诐 讛讬讬谞讜 诪诪砖 拽抓 讛讬诪讬谉 砖谞讗诪专 讘住讜祝 讚谞讬讗诇 讜诪砖诪注 诇驻讬 讛讚专砖 讛讬诪讬谉 诪诇砖讜谉 讬诪讬诐 讚讛讻讬 驻专砖"讬 砖诐 讜诇讗 讻驻讬专砖"讬 讘砖诪注转讬谉 讬诪讬谉 砖讬讞讝讬专 讬诪讬谞讜 诇驻谞讬讜 讻讜' 注"砖 讜讗诪专 讛拽讘爪讜 讜砖诪注讜 讜讙讜' 注"砖 拽讬讘讜抓 讙诇讬讜转 讻讚诪驻专砖 讘讘"专 讜诪驻谞讬 砖诇讗 讛讜讝讻专 讘拽专讗 讘转专 讛讻讬 砖讛讜讚讬注 诇讛诐 讝诪谉 拽抓 讛讬诪讬谉 讜拽讬讘讜抓 讙诇讬讜转 讗诪专讜 砖谞住转诇拽讛 诪诪谞讜 砖讻讬谞讛 讻讚讬 砖诇讗 讬讘讗 诇讙诇讜转 拽抓 讛讬诪讬谉 讻诪"砖 讙诐 讘讚谞讬讗诇 住转讜诐 讛讚讘专讬诐 讜讞转讜诐 讜讙讜' 讗讘诇 讛讜讗 讞砖讘 诪讟注诐 讗讞专 砖谞住转诇拽讛 诪诪谞讜 讛砖讻讬谞讛 讚砖诪讗 讬砖 驻住讜诇 讘诪讟转讜 讜驻讬' 讛住诪"讙 砖诪讗 讬砖 讘讻诐 驻住讜诇 砖讗讬谞讜 诪讗诪讬谉 讘讛' 讗讞讚 讻讜' 注"砖 讜讝"砖 诇讛讜 讜砖诪注讜 讗诇 讬砖专讗诇 讗讘讬讻诐 讚讛讬讬谞讜 砖转拽讘诇讜 诪诇讻讜转 砖诪讬诐 注诇讬讻诐 讻诪讜 砖拽讘诇 讬砖专讗诇 讗讘讬讻诐 讜注讬讬谉 讘讘"专. 讜讘讝讛 讛诇砖讜谉 讛砖讬讘讜 砖诪注 讬砖专讗诇 讜讙讜' 讻驻专砖"讬 诇讗讘讬讛诐 讛讬讜 讗讜诪专讬诐 讻谉 砖诪注 讬砖专讗诇 讛' 讜讙讜' 讻砖诐 砖讗转讛 拽讘诇转 注诇讬讱 讛' 砖讛讜讗 砖诐 讛讗讞讚讜转 讙诐 讗诇讛讬谞讜 讛' 讗讞讚 讜诪诇砖讜谉 讗诇讛讬谞讜 诇砖讜谉 专讘讬诐 讜诇讗 讻转讬讘 讗诇讛讬讱 讜讙讜' 诪诇砖讜谉 讬讞讬讚 讻讚讻转讬讘 讘转专 讛讻讬 讜讗讛讘转 讗转 讛' 讗诇讛讬讱 讜讙讜' 讗诪专讜 讚诇讗 诪砖讛 讗诪专讜 讘转讞诇讛 专拽 讘谞讬 讬注拽讘 讜讗讞"讻 讙诐 诪砖讛 讗诪专讜 注"砖 讝讛 讘讛讗讬 诇讬砖谞讗 讜注诇 讻讜讜谞讛 讝讜 讗诪专 讛讻转讜讘 讗谞讬 讛' 诇讗 砖谞讬转讬 讜讗转诐 讘谞讬 讬注拽讘 诇讗 讻诇讬转诐 专"诇 讗谞讬 讛' 砖讛讜讗 砖诐 讛诪讬讜讞讚 诇讗 砖谞讬转讬 专拽 讗讞讚讜转 讙诪讜专 讜讘谞讬 讬注拽讘 诪诪砖 诇讗 讻诇讬转诐 讚讘专 讝讛 讗讘诇 讛讜讚讜 诇讚讘专讬 讗讘讬讛诐 诇讜诪专 讛' 讗讞讚:


 驻转讞 讛谞专讗讛 诇驻讬 住讜讙讬讗 讚砖诪注转讬谉 讻讬 讬注拽讘 讗诪专讜 讻砖砖诪注 砖讛讬讜 讘谞讬讜 诪讝讻讬专讬诐 砖诐 砖诪讬诐 讻砖讗诪专讜 砖诪注 讬砖专讗诇 讛' 讜讙讜' 讜讻诪"砖 讘讬讜诪讗 讻砖讛讝讻讬专 讻讛"讙 讛砖诐 讘讬讜讛"讻 讛讬讜 注讜谞讬谉 讗讞专讬讜 讘砖讻诪诇"讜 讜转谞讬讗 专' 讗讜诪专 讻讬 砖诐 讛' 讗拽专讗 讜讙讜' 讗讘诇 诪砖讛 诇讗 讗诪专讜 讚讛讬讬谞讜 讘驻' 砖诪注 讬砖专讗诇 讛' 讜讙讜' 砖谞讻转讘讛 讘转讜专讛 诪驻谞讬 砖诇讗 讗诪专讜 讻讚专讱 讛拽讜专讗 拽"砖 讻诪拽讘诇 注诇讬讜 诪诇讻讜转 砖诪讬诐 讗诇讗 讘讚专讱 诇讬诪讜讚 诇讬砖专讗诇 讻转讘讛 讜注"讻 诇讗 砖讬讬讱 讘讬讛 诇注谞讜转 讗讞专讬讜 讘砖讻诪诇"讜 讜诇讝讛 讗诪专 讗谞谉 谞诪讬 讘拽讜专讗 拽"砖 诇拽讘诇 注诇讬讜 注讜诇 诪诇讻讜转 砖诪讬诐 讛讬讛 诇谞讜 诇讜诪专 讙"讻 讘砖讻诪诇"讜 讻诪"砖 讬注拽讘 讘拽讘诇转 讘谞讬讜 注讜诇 诪诇讻讜转 砖诪讬诐 注诇讬讛诐 讜讻讚讻转讬讘 讻讬 砖诐 讛' 讗拽专讗 讜讙讜' 讻诪"砖 讘讬讜诪讗 讗讘诇 诪砖讜诐 讚诇讗 讗诪专讬讛 诪砖讛 讘转讜专讛 讛讬讛 讙谞讗讬 诇讛讜住讬祝 注诇 讚讘专讬 诪砖讛 讜诇讛驻住讬拽 讘拽讜诇 专诐 讘砖讻诪诇"讜 讘讬谉 讛' 讗讞讚 诇讜讗讛讘转 讜诪砖讜诐 讚讗诪专讜 讬注拽讘 讘拽讘诇转 诪诇讻讜转 砖诪讬诐 谞讬诪专讬讛 诪讬讛转 讘讞砖讗讬 讜诪住讬拽 讚讛讬讻讗 讚讗讬讻讗 诇诪讬讞砖 诇转专注讜诪转 讛诪讬谞讬谉 讛转拽讬谞讜 砖诇讗 谞讬讞讜砖 讗诇 诪讛 砖诇讗 讗诪专讜 讜谞诪专讬讛 讘拽讜诇 专诐 讻诪讜 砖讗诪专讜讛讜 讘谞讬 讬注拽讘. 讝讛讜 讛谞专讗讛 诇驻讬 住讜讙讬讬谉 讚砖诪注转讬谉 讜诇驻讬 讛诪讚专砖讜转 驻讬专砖讜 讘讜 讛诪驻专砖讬诐 讚专讻讬诐 讗讞专讬诐:





讞讻诪转 砖诇诪讛

讙诪' 讚讘专讬 专"诪 专' 讬讛讜讚讛 讻讜'. 谞"讘 讜转讬诪讛 讗"讻 专讘讗 讗转讬 讚诇讗 讻诪讗谉 讜讚讜"拽:


专砖"讬 讘讚"讛 注讬讘专 谞讬住谉 讘谞讬住谉 讻讜'. 谞"讘 讘住"讗 砖诇 驻讬专砖"讬 注讬讘专 谞讬住谉 讘谞讬住谉 诇讗讞专 砖谞讻谞住 谞讬住谉 注砖讛 讗讜转讜 谞讬住谉 注讬讘讜专 诇砖谞讛 讜拽专讗讜 讗讚专 讛砖谞讬 讜诇讗讬讬专 拽专讗讜 谞讬住谉 讜讛讗讬 谞讬住谉 诇讗 诪砖诪注 砖讛谞讬住谉 注讬讘讜专讜 注讬讘讜专 诪诇' 讬讜诐 讻诪讜 注讬讘专讜讛 诇讗诇讜诇 讗诇讗 讛讻讬 诪砖诪注 诪谞讬住谉 注砖讛 注讬讘讜专 诇砖谞讛 讻诪讜 讗讬谉 诪注讘专讬谉 讗转 讛砖谞讛 讗诇讗 讗讞专 讻讜' 讚讛讬讬谞讜 谞诪讬 讻讬 讛讗讬 诇讬砖谞讗 讜讻"讻 诇诪讛 砖讛专讬 讘砖谞讛 专讗砖讜谞讛 诇诪诇讻讜转讜 砖诇讞 讘讻诇 讙讘讜诇 讬砖专讗诇 砖讬注砖讜 转砖讜讘讛 讜讬讘讗讜 诇注砖讜转 驻住讞 讜讛诇讗 讛讻讛谞讬诐 讟诪讗讬谉 讛讬讜 砖注讚 讬诪讬讜 诇讗 谞讟讛专讜 讬砖专讗诇 诪讟讜诪讗讛 砖讛讜讞讝拽讜 讘讛 讘讬诪讬 讗讞讝 讗讘讬讜 讛专砖注 讜注讬讘专 讛砖谞讛 讻讚讬 砖讬讛讗 诇讛诐 驻谞讗讬 诇讻讛谞讬诐 讝讜专拽讬 讛讚诐 诇讟讛专 讜砖讛讜转 诇专讞讜拽讬诐 诇讛讙讬注 诇讬专讜砖诇讬诐 讻讚讻转讬讘 讜讬讜注抓 讛诪诇讱 讜砖专讬讜 讘讬专讜砖诇讬诐 诇注砖讜转 讛驻住讞 讘讞讜讚砖 讛砖谞讬 砖诇讗 讬讻诇讜 诇注砖讜转讜 讘注转 讛讛讬讗 讻讬 讛讻讛谞讬诐 诇讗 谞讟讛专讜 诇诪讚讬 讜讛注诐 诇讗 谞讗住驻讜 诇讬专讜砖诇讬诐 讜诪转讜讱 砖讛驻住讞 讛讬讛 讘讟诇 讘讗讜转谉 讛讬诪讬诐 讛讬讛 谞讜讞 诇讜 诇拽讚砖 讛讻讛谞讬诐 诇讻讱 讜诇讗住讜祝 讻诇 讬砖专讗诇 诇砖诪讞谉 讜讗讞专 讻讱 讘讬拽砖 专讞诪讬诐 注诇 砖讛讬讛 诪讚讞讛讜 诇驻住讞 诪诪拽讜诪讜 砖诇讗 诇爪讜专讱 讚诪砖讜诐 讟讜诪讗转 专讘讬诐 讗讬谉 谞讚讞讛 讚讗诪专讬谞谉 讘诪讜注讚讜 讜讗驻讬诇讜 讘讟讜诪讗讛 讚讗讬砖 谞讚讞讛 讜讗讬谉 爪讬讘讜专 谞讚讞讬诐 讜讗驻讬诇讜 讘讻讛谞讬诐 讟讛讜专讬谉 讗诇讗 砖讻诇讬 砖专转 讟诪讗讬谉 讬注砖讛 讘讟讜诪讗讛 讻讚讗诪专讬' 讘驻住讞讬诐 讙诐 诇讗住讬驻转 讛注诐 讗讬谉 诇讞讜砖 讚讚专讱 专讞讜拽讛 讗诪专 专讞诪谞讗 讜讛讬讬谞讜 讚讻转讬讘 讻讬 讗讻诇讜 讗转 讛驻住讞 讘诇讗 讻讻转讜讘 讻讬 讛转驻诇诇 讞讝拽讬讛 注诇讬讛诐 讜讬讗诪专 讛' 讛讟讜讘 讬讻驻专 讘注讚 讜讛讜讗 诪讚注转 注砖讛 诪砖讜诐 讞讘讜讘讬 诪爪讜讛 诇讝专讝 讬砖专讗诇 讜诇讗 讛讜讚讜 诇讜 注诇 诪讛 砖拽专讗 讗转 讛讞讚砖 讗讚专 讗讞专 砖谞讻谞住 谞讬住谉 讚讛讗 讗诪专讬' 讘讘专讻讜转 讜讘住谞讛讚专讬谉 讛讞讜讚砖 讛讝讛 诇讻诐 讝讛 谞讬住谉 讜讗讬谉 讗讞专 谞讬住谉:


讘讚"讛 专讘讬 讬讛讜讚讛 讻讜' 诪讜住讬驻讬谉 讜讗讬转 讚讙专住讬 砖讛讬讜 讗讜诪专讬诐 讘砖讻诪诇"讜 讻爪"诇 讜讛讚"讗. 讜谞"讘 驻讬' 砖讛讬讜 讗讜诪专讬诐 讗讜转讜 讘拽讜诇 专诐 讻讚诇拽诪谉:


讘讚"讛 爪讬拽讬 拽讚讬专讛 讻讜'. 谞"讘 诪讬谉 诪讗讻诇 砖砖诪讜 爪讬拽讬 拽讚讬专讛 讗专砖讚讜专"讗 讘诇注"讝 专砖"讬 驻专拽 讛砖讜讻专 讗转 讛驻讜注诇讬诐. 讜专讘讬' 讬讜谞讛 驻讬专砖 讘讘专讻讜转 讻诇讜诪专 讛讚讘专讬诐 砖诪转拽谞讬谉 讜诪讘砖诪讬谉 讗转 讛拽讚讬专讛:





专砖"砖

讙诪专讗 讛讬讻讬 注讘讚讬 讻讜'. 讜诪专转讞讬 诇讛讜 讜砖讚讜 诇讛讜 诇讚讬拽诇讗 讻讜'. 讻爪"诇:



讙诪' 讜讘谞讛专讚注讬 讚诇讬讻讗 诪讬谞讬谉 讻讜'. 诇讻讗讜专讛 拽砖讛 (讚讘讘专讻讜转 讬讘) 讗讬转讗 讗诪讬诪专 住讘专 诇诪拽讘注讬谞讛讜 讘谞讛专讚注讬 讗"诇 专"讗 讻讘专 讘讟诇讜诐 诪驻谞讬 转专注讜诪转 讛诪讬谞讬谉 讗讞"讝 诪爪讗转讬 诇讛爪诇"讞 砖诐 砖注诪讚 讘讝讛 讜注"砖 讬砖讜讘讜 讜诇"谞 诪砖讜诐 讚转专注讜诪转诐 讚讛转诐 讞讝拽讛 砖讬讗诪专讜 讚讗讬谉 砖讗专 讛转讜专讛 讗诪转 诇讛讻讬 讘讟诇讜诐 讘讻诇 诪拽讜诐 讗讘诇 讛讻讗 转专注讜诪转诐 拽讟谞讛 讜拽诇讜砖讛 砖讬讗诪专讜 砖讗谞讜 诪讜住讬驻讬谉 讻讜'. 诇讻谉 诇讗 转讬拽谞讜 讘诪拽讜诐 讚诇讬转谞讬讬讛讜:



专砖"讬 讚"讛 讜诇讗 讛讜讚讜. 砖讗诪专 讜讙谞讜转讬 讻讜'. 讛谉 诪住讚专 讛讻转讜讘讬诐 讘诪诇讻讬诐 讜讘讚"讛 诪砖诪注 讚讛讘讟讞转 讛砖诐 讛讬转讛 讗讞专 讛砖转讚诇讜转讜:



专砖"讬 讚"讛 讗住讗 讚专讗. 讛讚住 诇讞. 讜讻"驻 (讘讙讬讟讬谉 住讞 讘) 讗谞讻讬 诇"诪 讘砖"住 讚讜讙诪讗 讚讚专讗 驻讬专讜砖 诇讞 讜诇讜诇讬 驻讬专讜砖讜 讛谞诇"驻 诪诇砖讜谉 讚专讬 讚专讬 (诪讙讬诇讛 讬讘) 讚驻讬' 砖讜专讜转 讜讛讻讗 讛讻讜讜谞讛 讚讛注诇讬谉 砖诇讜 拽讬讬诪讬 讘讞讚讗 砖讜专讛 注讬讬谉 (住讜讻讛 住"讚 诇讘) 讜讘转讚"讛 转诇转讗:



专砖"讬 讚"讛 专讬"讗 诪驻住讬拽讬谉 讜讚"讛 讜讻讜专讻讬谉. 爪"诇 讘讚"讗:



专砖"讬 讚"讛 拽讜爪专讬谉. 讻诇讜诪专 诇讗 讛拽驻讬讚讜 讻讜'. 诪砖诪注 拽爪转 讚讗讜专讜讬讬讛 诇讗 诪讜专讬谞谉 讜讛转谞讬 砖诐 讘专讬砖讗 拽讜爪专讬谉 讘讛"砖 讻讜'. 讜讻谉 讘诪转谞讬' 驻讬专砖 讚讛转讬专 讙诪讜专 讛讜讗:





讘谉 讬讛讜讬讚注

砖执讈砖指旨讈讛 讚职讘指专执讬诐 注指砖指讉讛 讞执讝职拽执讬指旨讛 讛址诪侄旨诇侄讱职. 谞专讗讛 诇讬 讘住"讚 注砖讛 砖砖讛 讚讘专讬诐 讻谞讙讚 砖砖讛 讗讜转讬讜转 讞执讝职拽执讬旨指讛讜旨 讜砖诇砖讛 砖讛讜讚讜 诇讜 讞讻诪讬诐 讘讛诐 讛诪讛 讻谞讙讚 砖诇砖讛 讗讜转讬讜转 讞讝拽 讚讞讝拽讜 讚讘专讬讜 讜讗诪专讜 诇讜 讞讝拽 讜砖诇砖讛 砖诇讗 讛讜讚讜 诇讜 讛诪讛 讻谞讙讚 讙' 讗讜转讬讜转 讛讬讜 讻诇讜诪专 讛讬讜 讜谞注砖讜 讘诪注砖讛 讘驻讜注诇 讗讱 诇讗 讗诪专讜 诇讜 注诇讬讛诐 讞讝拽 讚诇讻转讞讬诇讛 讛讬讜 诪讜讞讬谉 讘讬讚讜.



讙值旨专址专 注址爪职诪讜止转 讗指讘执讬讜 注址诇 诪执讟指讛 砖侄讈诇 讞植讘指诇执讬诐. 谞专讗讛 诇讬 讘住"讚 讛讟注诐 注诇 讚专讱 诪讛 砖讗诪专 讛讻转讜讘 (讬砖注讬讛 讛, 讬讞) '讛讜止讬 诪止砖职讈讻值讬 讛侄注指讜鈥嵵棺� 讘职旨讞址讘职诇值讬 讛址砖指旨讈讜职讗 讜职讻址注植讘讜止转 讛指注植讙指诇指讛 讞址讟指旨讗指讛' 讜讚专砖讜 讘住讜讻讛 (住讜讻讛 谞讘.) 讘驻住讜拽 讝讛, 讗"专 讗住讬 讬爪专 讛专注 讘转讞诇讛 讚讜诪讛 诇讞讜讟 砖诇 讻讜讻讬讗 驻讬专讜砖 注讻讘讬砖, 讜诇讘住讜祝 讚讜诪讛 讻注讘讜转 讛注讙诇讛 注讬讬谉 砖诐, 诇讻谉 注砖讛 诇讗讘讬讜 讘讝讬讜谉 讝讛 注诇 驻讬 诪讚讜转讬讜 砖讛专砖讬注 讛专讘讛 讜注砖讛 讗转 讛讬爪专 讛专注 讻注讘讜转 讛注讙诇讛 讜诇讻讱 讛诪砖讬讻讜 讘诪讟讛 砖诇 讞讘诇讬诐 砖讛诐 注讘讜转 讛注讙诇讛.
讗讜 讬讜讘谉 讘住"讚 讚讗诪专讜 专讘讜转讬谞讜 讝"诇 (住谞讛讚专讬谉 拽讚.) 诪驻谞讬 诪讛 诇讗 诪谞讜 讗转 讗讞讝 注诐 讗诇讛 砖讗讬谉 诇讛诐 讞诇拽 诇注讜诇诐 讛讘讗 诪驻谞讬 砖注讜诪讚 讘讬谉 砖谞讬 爪讚讬拽讬诐 讙诪讜专讬诐 砖讛诐 讬讜转诐 讗讘讬讜 讜讞讝拽讬讛讜 讘谞讜 注讬讬谉 砖诐. 讜谞诪爪讗 谞诪注讟 诪讻讞 讛砖讬诇讜砖 讛讝讛 讜诇讻谉 讙值旨专址专 注址爪职诪讜止转指讬讜 讘旨职诪执讟旨指讛 砖讈侄诇 讞植讘指诇执讬诐 砖讛诐 诪砖讜诇砖讬诐 讚讗讬谉 谞拽专讗 讞讘诇 讗诇讗 讗诐 讻谉 诪砖讜诇砖 讘砖诇砖 讞讜讟讬谉 砖讛诐 谞讙讚诇讬诐 讝讛 注诐 讝讛 讻讬 讞讘诇 诇砖讜谉 讞讘讬诇讛 讜讗讬谉 讞讘讬诇讛 驻讞讜转 诪砖诇砖讛.
讜讘讗讜驻谉 讗讞专 谞专讗讛 诇讬 讘住"讚 讟注诐 诇讝讛 砖讈侄讙值旨专址专 注址诇 诪执讟指讛 砖侄讈诇 讞植讘指诇执讬诐 注诇 驻讬 诪"砖 讘住"讚 讘诪拽讜诐 讗讞专 讚讞讘诇 专诪讝 诇转讜专讛 讻讬 转讜专讛 砖讘注诇 驻讛 讬砖 讘讛 讞' 讚专讙讬谉 砖讛诐 讻砖专 讜驻住讜诇, 讗住讜专 讜诪讜转专, 讞讬讬讘 讜讝讻讗讬, 讟诪讗 讜讟讛讜专, 讜转讜专讛 砖讘讻转讘 专讗砖讛 讘' 讜住讜驻讛 诇诪"讚 讛专讬 讗讜转讬讜转 讞侄讘侄诇.
讜讘讝讛 驻专砖转讬 讘住"讚 '讻执旨讬 讞值诇侄拽 讛殖' 注址诪旨讜止 讬址注植拽止讘 讞侄讘侄诇 谞址讞植诇指转讜止' (讚讘专讬诐 诇讘, 讟) 驻讬专讜砖 诪讗讞专 讚职讞值诇侄拽 讛殖' 注址诪旨讜止 诇讻讱 讝讻讜 诇转讜专讛 讜讛讬讬谞讜 讻讬 讬址注植拽止讘 谞注砖讬转 讞侄讘侄诇 讛讬讗 讛转讜专讛 谞址讞植诇指转讜止. 讜讘讝讛 讬讜讘谉 讘住"讚 (转讛诇讬诐 拽讛, 讬讗) '诇值讗诪止专 诇职讱指 讗侄转值旨谉 讗侄转 讗侄专侄抓 讻职旨谞指注址谉 讞侄讘侄诇 谞址讞植诇址转职讻侄诐' 讜讛讬讬谞讜 讚讻转讬讘 (转讛诇讬诐 拽讛, 诪讚-诪讛) '讜址讬执旨转值旨谉 诇指讛侄诐 讗址专职爪讜止转 讙旨讜止讬执诐 讘址旨注植讘讜旨专 讬执砖职讈诪职专讜旨 讞只拽指旨讬讜 讜职转讜止专止转指讬讜 讬执谞职爪止专讜旨' 砖讝讻讜 诇讗专抓 讘砖讘讬诇 拽讘诇转 讛转讜专讛 讜诇讻谉 讙诇讜 注址诇 '注指讝职讘指诐 讗侄转 转旨讜止专指转执讬' (讬专诪讬讛 讟, 讬讘) 讜讝讛讜 '诇职讱指 讗侄转值旨谉 讗侄转 讗侄专侄抓 讻职旨谞指注址谉' 讘砖讘讬诇 讻讬 '讞侄讘侄诇' 讛转讜专讛 讛讬讗 '谞址讞植诇址转职讻侄诐' (转讛诇讬诐 拽讛, 讬讗).
讜讬讚讜注 讻讬 讗讞讝 专砖注转讜 讛拽砖讛 讛讬转讛 注诇 讗砖专 讗讞讝 讘转讬 讻谞住讬讜转 讜讘转讬 诪讚专砖讜转 讜讘讬讟诇 转诇诪讜讚 转讜专讛 讜讗诪专讜 专讘讜转讬谞讜 讝"诇 注诇 专砖注转讜 讛拽砖讛 讛讝讗转 谞拽专讗 讘砖诐 讗讞讝 讜讻谞讝讻专 讘讙诪专讗 (转诇诪讜讚 讬专讜砖诇诪讬 住谞讛讚专讬谉 谞讗.) 讗讘诇 讞讝拽讬讛讜 讛诪诇讱 注"讛 讘谞讜 注砖讛 诇讛驻讱 诪爪讚 诇爪讚 砖讗驻讬诇讜 讘诇讬诇讜转 驻转讞 讘转讬 诪讚专砖讜转 讜讗诪专 '讻诇 砖讗讬谞讜 注讜住拽 讘转讜专讛 讬讚拽专 讘讞专讘' (住谞讛讚专讬谉 爪讚:) 讜诇讻谉 注砖讛 讘讝讬讜谉 诇讗讘讬讜 讘旨职诪执讟旨指讛 砖讈侄诇 讞侄讘侄诇 诇讻驻专 注诇讬讜 讘诪讛 砖讞讟讗 讘转讜专讛 砖谞拽专讗转 讘砖诐 讞侄讘侄诇 砖讛讬讗 专诪讜讝讛 讘讗讜转讬讜转 '讞侄讘侄诇'



讙指旨谞址讝 住值驻侄专 专职驻讜旨讗讜止转. 谞专讗讛 诇讬 讛住驻专 讛讝讛 讛讬' 讘讜 讞讻诪讛 谞驻诇讗讛 砖诇 注砖讘讬诐 砖讗讬谉 砖讜诐 讞讜诇讬 讘注讜诇诐 砖讗讬谉 诇讜 专驻讜讗讛 讙诪讜专讛 注诇 讬讚讬 诪讬谉 注砖讘 讗讞讚 讜讘讻诇诇 讝讛 讬砖 讘讜 住讙讜诇讜转 注砖讘讬诐 砖讬砖 注砖讘 讞讜转讱 讘专讝诇 讜讬砖 诪讜砖讱 讚讘专 砖讗讬 讗驻砖专 诇诪砖讻讜 讘讬讚讬诐 诪专讜讘 拽讜讟谞讜 讜讬砖 注讜砖讛 讗讛讘讛 讜讬砖 注讜砖讛 砖谞讗讛 讘讬谉 讗讚诐 诇讞讘专讜 讜讘讬谉 讗讬砖 诇讗砖转讜 讜注讜讚 讜注讜讚 讻诪讛 讚讘专讬诐 注讚 讗讬谉 诪住驻专 讜讻谞讝讻专 讘诪讚专砖 专讘讜转讬谞讜 讝"诇 讜讘讝讜讛专 讛拽讚讜砖 讜注讬讬谉 讛专诪讘"诐 讝"诇 讘驻讬专讜砖讜.



住指转址诐 诪值讬 讙执讬讞讜止谉 讛指注侄诇职讬讜止谉. 专讗讬转讬 诇讛讙讗讜谉 讞讬讚"讗 讝"诇 (讘砖诐 讛讙讚讜诇讬诐 讞"讘 诪注' 讞' 讗讜转 讟"讝) 砖讻转讘 讜讝讛 诇砖讜谞讜 拽讘诇转讬 诪专讘谞讬 讝拽谞讬 讬专讜砖诇诐 转讜讘"讘 讬讚讜注 讚讞讝拽讬讛讜 讛诪诇讱 注"讛 诪驻谞讬 住谞讞专讬讘 住转诐 讗转 诪讬 讙讬讞讜谉, 讜注讚 讛讬讜诐 讬讜诐 讛砖讬砖讬 讘讞爪讜转 砖谞住讙专讬诐 驻转讞 砖注专讬 讬专讜砖诇诐 讻讬 讻诇 讛讬砖诪注诇讬诐 讛讜诇讻讬诐 诇讘讬转 讛诪拽讚砖, 谞砖讗专讛 讛注讬专 讻诪注讟 专拽谞讬转 讜诪砖讜诐 讛讻讬 住讜讙专讬诐 讛砖注专讬诐, 讜讛讛讜诇讱 砖诐 讗爪诇 砖注专 讗讞讚 讗砖专 讛讜讗 住诪讜讱 诇诪讙讚诇 砖讜诪注 拽讜诇 诪讬诐 专讘讬诐 砖讛讜诇讻讬诐 诪转讞转 诇讗专抓.
讜讘讝诪谉 砖讛专讘 诪讛专讞"讜 [诪讜专谞讜 讛专讘 专讘讬 讞讬讬诐 讜讬讟讗诇] 讝"诇 讛讬讛 讘注讛"拽 讬专讜砖诇诐 讘讗 砖专 讗讞讚 转拽讬祝 讛谞拽专讗 讗讘讜 住讬驻'讬谉 讜讬讚注 砖诪诇讱 讬砖专讗诇 住转诐 诪讬 讙讬讞讜谉 讜砖讗诇 讗诐 谞诪爪讗 讛讬讜诐 诪讬 砖讬讜讻诇 诇驻转讞讜 讜讛讙讬讚讜 注诇 诪讛专讞"讜 讝"诇 讜砖诇讞 讗讞专讬讜 讬讜诐 讛砖讬砖讬 讜讗诪专 诇讜 讙讜讝专谞讬 注诇讬讱 砖讘注讜讚 砖讗诇讱 诇讘讬转 讛诪拽讚砖 驻转讜讞 转驻转讞 讗转 讛谞讛专 讛讝讛 砖住转诐 诪诇讱 砖诇讻诐 讜讛讜讗 谞爪专讱 讛专讘讛 诇注讬专 讜注诇讬讱 诪讜讟诇 诇驻转讞讜 讜讗诐 讗讬谉, 讚诪讱 讘专讗砖讱!
讜诪讛专讞"讜 讝"诇 注砖讛 拽驻讬爪转 讛讚专讱 讜讛诇讱 诇讚诪砖拽 讜讘讗 讗诇讬讜 专讘讬谞讜 讛讗专"讬 讝爪"诇 讜讘讞诇讜诐 讬讚讘专 讘讜 讛住讻诇转 注砖讛 砖讝讛 讛砖专 讛讬讛 讙诇讙讜诇 住谞讞专讬讘 讜讻谉 谞拽专讗 讗讘讜 住讬驻'讬谉 砖讘注专讘讬 驻讬专讜砖讜 讗讘讬 讛讞专讘讜转 讜讗转讛 讬砖 讘讱 谞讬爪讜抓 讞讝拽讬讛讜 讛诪诇讱 讜讛讬转讛 砖注转 讛讻讜砖专 诇转拽谉 讜诇驻转讜讞 诪讬 讙讬讞讜谉 讻讬 砖诇讗 讘专爪讜谉 讞讻诪讬诐 注砖讛 讞讝拽讬讛讜 讛诪诇讱 注"讛 砖讛讜讗 诪讛讚讘专讬诐 砖诇讗 讛讜讚讜 诇讜 讜讘讝讛 讛讬转讛 讛转讞诇讛 讚讙讗讜诇讛!
讜讛砖讬讘讜 诪讛专讞"讜 讝"诇 诇讗 专爪讬转讬 诇讛砖转诪砖 讘砖诪讜转 讛拽讜讚砖 讜讗诪专 诇讜 专讘讬谞讜 讛讗专"讬 讝爪"诇 讗诇讜 诇讗 谞砖转诪砖转 诇讘讗 诇讚诪砖拽 讛讞专砖转讬 讗讘诇 诪讗讞专 砖谞砖转诪砖转 诇讝讛 讛讬讬转 讬讻讜诇 诇讛砖转诪砖 诇驻转讞讜 讜讛讬讛 拽讚讜砖 讛砖诐 讜转讬拽讜谉 讙讚讜诇! 讗诪专 诇讜 诪讛专讞"讜 讝"诇 讗诐 讻谉 讗讞讝讜专 诇讬专讜砖诇诐 诇驻转讞讜! 讗诪专 诇讜 讞诇讬祝 砖注转讗 讜诇讗讜 讝诪谞讬讛 讛讜讗 注讚 讻讗谉 砖诪注转讬.
讜讚注 讚讙讬讞讜谉 砖住转诐 讞讝拽讬讛讜 讛诪诇讱 注"讛 讗讬谞讜 讙讬讞讜谉 诪讗专讘注 谞讛专讜转 讜讗祝 注诇 讙讘 讚驻讬专砖 专砖"讬 讝"诇 砖讛讜讗 诪注讬谉 拽讟谉 讻转讘 讛专讘 '讙讟 驻砖讜讟' (住讬' 拽讻"讞 住拽诇"讝) 讚讛讬讛 谞讞诇 砖讜讟祝 讘讬诪讬 讞讝拽讬讛讜 讜讻砖注诇讛 住谞讞专讬讘 注诪讚 讞讝拽讬讛讜 讛诪诇讱 注"讛 讜住转诐 诪讬 讙讬讞讜谉 讻讻转讜讘 (讚讘专讬 讛讬诪讬诐 讘' 诇讘, 诇) '讜职讛讜旨讗 讬职讞执讝职拽执讬指旨讛讜旨 住指转址诐 讗侄转 诪讜止爪指讗 诪值讬诪值讬 讙执讬讞讜止谉 讛指注侄诇职讬讜止谉 讜址讬址旨讬砖职旨讈专值诐 诇职诪址讟指旨讛 诪址旨注职专指讘指讛 诇职注执讬专 讚指旨讜执讬讚' 讜讛谞专讗讛 讚砖讜专砖 讝讛 讛谞讞诇 讛讬讛 讘转讜讱 讬专讜砖诇诐 讜讻讜' 讜讞讝拽讬讛讜 住转诐 讗转 诪讜爪讗 讛诪讬诐 讜讛谞讛讬讙诐 讚专讱 讬砖专 诪转讞转 诇讗专抓 讜讻讜' 注讚 讻讗谉 诇砖讜谞讜 讬注讜讬谉 砖诐.
讜讚注 讻讬 讗讜转讜 讛砖专 讛谞拽专讗 讗讘讜 住讬驻'讬谉 讛讜讗 讛讬讛 诪谉 讗谞砖讬 讗诪讜谞转 讛讬砖诪注诇讬诐 讜谞拽讘专 驻讛 注讬专 讘讙讚讗讚 讜诪拽讜诐 拽讘专讜 讛讜讗 讬讚讜注 注转讛 讜讛讜讗 讘住讜祝 诪讘讜讗讜转 讛讬讛讜讚讬诐 讜诪拽讚诪转 讚谞讗 讛讬讛 讘谞讜讬 注诇讬讜 讻讬驻讛 讙讚讜诇讛 讜讛讬讛 讞爪专 讙讚讜诇 住讘讬讘讜 讘讘谞讬谉 诪讻讜讘讚 讜讛讬讛 砖诐 拽诇讬驻讛 讚讛讬讜 诪讗诪讬谞讬诐 讘讜 讛专讘讛 讜诪转驻诇诇讬诐 注诇 拽讘专讜 讜讗讜转诐 砖讬砖 诇讛诐 讞讜诇讬 讛拽讚讞转 讛讬讜 讛讜诇讻讬诐 诇砖诐 讜诪讗诪讬谞讬诐 砖注诇 讬讚讜 转住转诇拽 讛拽讚讞转 讜讻讬讜爪讗 讜讗讝 注诇 讬讚讬 讻讱 讙诐 谞砖讬诐 砖诇 讛讬讛讜讚讬诐 讛讬讜 谞诪砖讻讬诐 诇讛讗诪讬谉 讘讜 讘讗讜驻谉 砖讛讬讛 诇讜 砖诐 讙讚讜诇 讜讛讬转讛 诪转讞讝拽转 讗诪讜谞转诐 讘讜 讬讜诐 注诇 讬讜诐 讬讜转专, 注讚 砖讘讗 讛专讘 讛诪拽讜讘诇 诪讛专"专 砖砖讜谉 诪专讚讻讬 讝"诇 讛讜讗 讛专讘 讛诪讞讘专 住驻专讬 拽讜诇 砖砖讜谉 讜讚讘专 讘注转讜 讜诪讝诪讜专 诇讗住祝, 讜砖讻专 讞爪专 讗讞讚 讻谞讙讚 诪拽讜诐 拽讘讜专转讜 砖诇 讗讘讜 住讬驻'讬谉 讛谞讝讻专 讜讬转讘讜讚讚 砖诐 讜注砖讛 讬讞讜讚讬诐 讜讻讜谞讜转 注讚 砖讘讟诇 讻讞 讛拽诇讬驻讛 砖诇讜 讜诇讗 谞砖讗专 诇讛诐 讗诪讜谞讛 讘讜 讗驻讬诇讜 讛讙讜讬诐 讜诇讗 讛讬讛 砖讜诐 讗讚诐 谞讻谞住 讗诇讬讜 讜讞专讘 讛讞爪专 砖诇讜 讜谞驻诇讛 讛讻讬驻讛 讜讻诇 讗讜转讜 讛讘谞讬谉 讜谞砖讗专 诪拽讜诪讜 讞专讘 讜砖诪诐 讜诪诇讗 讗砖驻讛 讜谞转讘讟诇 诇讙诪专讬 砖谞注砖讛 讻讗讞讚 讛专讬拽讬诐.
讜讛谞讛 诪讝讛 讛诪注砖讛 砖讻转讘 讛讙讗讜谉 专讘讬谞讜 讞讬讚"讗 讝"诇 谞专讗讛 砖讛讬讛 诇诪注讬谉 讛讛讜讗 讛谞拽专讗 讘砖诐 诪值讬 讙执讬讞讜止谉 砖讜专砖 讙讚讜诇 诇诪注诇讛 讜讗驻砖专 讚诇讛讻讬 拽讜专讗讜 讘讚讘专讬 讛讬诪讬诐 '讙执讬讞讜止谉 讛指注侄诇职讬讜止谉' 讜诇讻谉 爪讜讛 讚讜讚 讛诪诇讱 注"讛 诇诪砖讜讞 讗转 砖诇诪讛 诇诪诇讱 注诇 讬砖专讗诇 讘讙讬讞讜谉 诪驻谞讬 讻讬 讛诪注讬谉 讛讝讛 砖专砖讜 驻转讜讞 诇诪注诇讛 讜讬讛讬讛 诇住讬诪谞讗 讟讘讗, 讜讙诐 讻讬 诪住驻专 讙执讬讞讜止谉 注讜诇讛 诪住驻专 诪址讝旨指诇 [77] 专诪讝 诇诪讝诇 讛注诇讬讜谉 砖注诇讬讜 讗诪专讜 专讘讜转讬谞讜 讝"诇 (讝讛专 讞诇拽 讙 拽诇讚 讗) '讛讻诇 转诇讜讬 讘诪讝诇 讜讗驻讬诇讜 住驻专 转讜专讛 砖讘讛讬讻诇'. 谞诪爪讗 诇驻讬 讚讘专讬 专讘讬谞讜 讛讗专"讬 讝"诇 讘诪注砖讛 讛谞讝讻专 砖驻转讬讞转 讙讬讞讜谉 讛讜讗 讗转讞诇转讗 讚讙讗讜诇讛 讘讝讛 讬讜讘谉 (砖诪讜讗诇 讗' 讘, 讬) '讜职讬执转侄旨谉 注止讝 诇职诪址诇职讻旨讜止 讜职讬指专值诐 拽侄专侄谉 诪职砖执讈讬讞讜止' 注止讝 讙讬诪讟专讬讗 讙执讬讞讜止谉 [77] 讬转谉 驻转讬讞转讜 转讞诇讛 讜讘讜 讬专讜诐 拽专谉 诪砖讬讞讜 讻讬 讘讜 讬讛讬讛 讗转讞诇转讗 讚讙讗讜诇讛.



注执讘值旨专 谞执讬住指谉 讘职旨谞执讬住指谉, 讜职诇止讗 讛讜止讚讜旨 诇讜止. 拽砖讛 讜讛诇讗 注谞讬谉 讝讛 讛讬讛 讘转讞讬诇转 诪诇讻讜转讜 诪诪砖 讜拽讚讬诐 讟驻讬 诇讛谞讱 转专转讬 讜讗诪讗讬 谞拽讬讟 诇讬讛 讘讗讞专讜谞讛?
讜谞专讗讛 诇讬 讘住"讚 讚讛谞讱 转专转讬 讗祝 注诇 驻讬 砖讛诐 诇讗 讛讜讚讜 诇讜 诪讻诇 诪拽讜诐 讛讜讗 讜住讬讬注转讜 注诪讚讜 讘讚讘专讬讛诐 讜诇讗 讛讜讚讜 诇讞讻诪讬诐 注诇 讚讘专 注专注讜专 砖注专注专讜 讘讝讛 讬注谉 讻讬 讛讜讗 讛讬讛 诇讜 转砖讜讘讛 谞爪讞转 讘讝讛 诇讜诪专 讚讜讚讗讬 讗谞讬 讘讟讜讞 讘讛砖诐 讬转讘专讱 砖讬注讝讜专 讗讜转谞讜 讜讬爪讬诇谞讜 诪讬讚讬 住谞讞专讬讘 讗讱 讛讗讚诐 讗讬谉 诇讜 诇住诪讜讱 注诇 讛谞住 诇讙诪专讬 讗诇讗 讻诇 诪讛 砖讬讜讻诇 诇注砖讜转 讚讘专 讛爪诇讛 讘讟讘注 讬注砖讛! 讜讻谉 诪爪讬谞讜 讙讘讬 讬注拽讘 讗讘讬谞讜 注"讛 讗祝 注诇 驻讬 砖讛讘讟讬讞讜 讛砖诐 讬转讘专讱 诇砖讜诪专讜 讜讘讜讚讗讬 讛讜讗 讘讟讜讞 讘讛砖诐 讬转讘专讱 注诐 讻诇 讝讛 (讘专讗砖讬转 诇讘, 讬讚) '讜址讬执旨拽址旨讞 诪执谉 讛址讘指旨讗 讘职讬指讚讜止 诪执谞职讞指讛 诇职注值砖指讉讜 讗指讞执讬讜' 讜讙诐 砖诇讞 诇讜 讚讘专讬诐 砖诇 驻讬讜住讬诐, 注诇 讻谉 讞讝拽讬讛讜 讛诪诇讱 注"讛 谞砖讗专 注讜诪讚 讘讚注转讜 讘砖转讬 讚讘专讬诐 讗诇讜 讗祝 注诇 驻讬 砖讛讞讻诪讬诐 '诇止讗 讛讜止讚讜旨 诇讜止' 讜讛专讗讬讛, 讚讗讞专 砖讘讟诇 住谞讞专讬讘 诇讗 讞讝专 讜驻转讞 讗转 讙讬讞讜谉 讻讬 讞砖砖 驻谉 讬讘讗 讗讜讬讘 讗讞专 诪讛 砖讗讬谉 讻谉 讛讗 讚注讬讘专 谞讬住谉 讘谞讬住谉 讛讜讗 讛讜讚讛 讚诇讗 讬驻讛 注砖讛 讜讻诪讜 砖讗诪专讜 讘讻转讜讘讬诐.
讜讛讚讘专 讛讝讛 诪驻讜专砖 讙诐 讻谉 讘讚讘专讬 讛专诪讘"诐 讝"诇 (讘住讜祝 驻"讚 讚讘讬讗转 诪拽讚砖) 讜讝"诇 讜诪驻谞讬 讚讘专讬诐 讗诇讜 砖注砖讛 砖诇讗 讻讛诇讻讛 谞讗诪专 (讚讘专讬 讛讬诪讬诐 讘' 诇, 讬讞) '讻执旨讬 讗指讻职诇讜旨 讗侄转 讛址驻侄旨住址讞 讘职旨诇止讗 讻址讻指旨转讜旨讘' 讜讘拽砖 专讞诪讬诐 注诇 注爪诪讜 讜注诇 讛讞讻诪讬诐 砖讛住讻讬诪讜 注诇 诪注砖讬讜 砖谞讗诪专 (讚讘专讬 讛讬诪讬诐 讘' 诇, 讬讟) '讻执旨讬 讛执转职驻址旨诇值旨诇 讬职讞执讝职拽执讬指旨讛讜旨 注植诇值讬讛侄诐 诇值讗诪止专 讛殖' 讛址讟旨讜止讘 讬职讻址驻值旨专 讘职旨注址讚' 讜谞讗诪专 (砖诐) '讜址讬执旨砖职讈诪址注 讛殖' 讗侄诇 讬职讞执讝职拽执讬指旨讛讜旨 讜址讬执旨专职驻指旨讗 讗侄转 讛指注指诐' 砖谞专爪讛 拽专讘谞诐 注讚 讻讗谉 诇砖讜谞讜.
谞诪爪讗 讛专讙讬砖 讘讟注讜转讜 讜讛转驻诇诇 注诇 注爪诪讜 讜注诇 讗讜转诐 砖讛住讻讬诪讜 注诪讜 讜诇讻讱 谞拽讬讟 诇讛讗 讘讗讞专讜谞讛 讚诇讗 讚诪讬 诇讛谞讱 转专转讬 砖注砖讛 诪讚注转讜 讜谞砖讗专 注讜诪讚 讘讚注转讜 讙诐 讗讞专 诪注砖讛. 讜注讜讚 谞专讗讛 诇讬 讘住"讚 讚砖谞讬讗 讛讗 诪讛谞讱 转专转讬 讚讛谞讱 讙诐 诪谉 讛砖诪讬诐 讗驻砖专 讚诇讗 讛讜讚讜 诇讜 讗讘诇 讘讛讗 讻转讬讘 '讜址讬执旨砖职讈诪址注 讛殖' 讗侄诇 讬职讞执讝职拽执讬指旨讛讜旨 讜址讬执旨专职驻指旨讗 讗侄转 讛指注指诐' 讜讛讬讬谞讜 砖谞专爪讛 拽专讘谞诐.
讜注讜讚 谞专讗讛 诇讬 讘住"讚 诇转专抓 讚拽讚讜拽 讛谞讝讻专 讚讻诇 讛讞诪砖讛 讚讘专讬诐 注砖讗诐 诪讚注转讜 诇讙诪专讬 砖诇讗 谞转讬讬注抓 讘讛诐 注诐 讞讻诪讬诐 讜砖专讬诐 讚讛讗 诇讗 讻转讬讘 '讜职讬讜止注值抓' 讗讘诇 讘讛讗 讚职旨注执讘值旨专 谞执讬住指谉 讘职旨谞执讬住指谉 诇讗 注砖讛 诪讚注转讜 讚讜拽讗 讗诇讗 谞讜注抓 讘讛诐 注诐 讞讻诪讬诐 讚讻转讬讘 (讚讘专讬 讛讬诪讬诐 讘' 诇, 讘) '讜址讬执旨讜指旨注址抓 讛址诪侄旨诇侄讱职 讜职砖指讉专指讬讜 讜职讻指诇 讛址拽指旨讛指诇 讘执旨讬专讜旨砖指讈诇指鈥嵵醋� 诇址注植砖讉讜止转 讛址驻侄旨住址讞 讘址旨讞止讚侄砖讈 讛址砖值旨讈谞执讬' 诪砖诪注 砖注砖讛 讝讗转 讘讛住讻诪转 讞讻诪讬诐 讜注爪转 专讘讬诐. 讜讻谉 诪驻讜专砖 讘讚讘专讬 讛专诪讘"诐 讛谞讝讻专 诇注讬诇 砖讻转讘 '讜讘拽砖 专讞诪讬诐 注诇 注爪诪讜 讜注诇 讛讞讻诪讬诐 砖讛住讻讬诪讜 诇诪注砖讬讜' 注讬讬谉 砖诐. 讗讘诇 专讜讘谉 砖诇 讞讻诪讬诐 诇止讗 讛讜止讚讜旨 诇讜止 讜诇讛讻讬 谞拽讬讟 诇讛讗 讘讗讞专讜谞讛 讜诇讗 注专讘讬谞讛讜 注诐 讗讬讚讱 讞诪砖.
讗讜 讬讜讘谉 讘住"讚 谞拽讬讟 诇讛谞讱 转专转讬 拽讜讚诐 讻讚讬 诇住诪讻诐 注诐 讛讛讬讗 讚职旨讙指旨谞址讝 住值驻侄专 专职驻讜旨讗讜止转, 讜讛讜讗 讚讗诇 讬讞砖讜讘 讗讚诐 诪讛 砖砖诇讞 诇诪诇讱 讗砖讜专 讜职住指转址诐 诪值讬 讙执讬讞讜止谉 讛讬讬谞讜 诪驻谞讬 砖住专 讘讟讞讜谞讜 诪讛砖诐 讬转讘专讱 讞"讜 讝讛 讗讬谞讜! 讚讛讗 诪爪讬谞讜 砖讈侄讙旨指谞址讝 住值驻侄专 专职驻讜旨讗讜止转 讻讚讬 砖讬讛讬讜 讘谞讬 讗讚诐 讘讜讟讞讬诐 讘讛砖诐 讬转讘专讱 讜讗诐 讻谉 讜讚讗讬 讛讜讗 讛讬讛 诇讜 讘讟讞讜谉 讘讛' 讜诪讛 砖注砖讛 讛谞讬 转专转讬 讛讬讛 诇讜 讟注诐 讘讚讘专 诇诇诪讚 砖诇讗 讬住诪讜讱 讛讗讚诐 注诇 讛谞住 诇讙诪专讬 讗诇讗 讬注砖讛 诪讛 砖讬讜讻诇 诇注砖讜转 注诇 驻讬 讛讟讘注, 讗讱 讜讚讗讬 讛讜讗 注讬拽专 讘讟讞讜谞讜 讛讬讛 讘讛砖诐 讬转讘专讱!



讘旨执拽旨值砖讈 讬址注植拽止讘 诇职讙址诇旨讜止转 拽值抓 讛址讬旨指诪执讬谉 诇职讘指谞指讬讜. 驻讬专砖 专砖"讬 讝"诇 '拽抓 讛讙讗讜诇讛' 讜谞专讗讛 诇讬 讘住"讚 讛讟注诐 讚拽专讬 诇讬讛 拽值抓 讛址讬旨指诪执讬谉 讻讬 住讜祝 讗讜转讬讜转 '讬旨指诪执讬谉' 讘讗诇驻讗 讘讬转讗 讛讜讗 讗讜转讬讜转 谞"住 讻"讱, 讻诇讜诪专 砖讬讛讬讛 讛谞住 注诇 讬讚讬 讬讞讜讚 注诇讬讜谉 讜讬讞讜讚 转讞转讜谉 砖讛讜讗 讘住讜讚 讻"祝 讻驻讜驻讛 讜讻"祝 驻砖讜讟讛 砖讛诐 砖诇 讞讜"讘 [讞讻诪讛 讜讘讬谞讛] 讜砖诇 转驻讗专转 讜诪诇讻讜转 讻诪讜 砖讗诪专 专讘讬谞讜 讛讗专"讬 讝"诇 (讘砖注专 讛讻讜谞讜转 讘住讜讚 诪讗诪专 砖转讜拽 讻讱 注诇讛 讘诪讞砖讘讛) 讜讝讛讜 '谞住 讻讱' 专讜爪讛 诇讜诪专 谞住 讛谞注砖讛 注诇 讬讚讬 讬讞讜讚讬诐 砖诇诪讬诐 砖诇 讻"讱 讻讬 讻讗砖专 讬讛讬讜 砖谞讬 讬讞讜讚讬诐 讗诇讜 砖诇 讻"讱 讘转讻诇讬转 讛砖诇讬诪讜转 诪爪讚 讻诇 讬砖专讗诇 转讛讬讛 讛讙讗讜诇讛 讘讘"讗 [讘诪讛专讛 讘讬诪讬谞讜 讗诪谉].
讗讜 讬讜讘谉 讘住"讚 拽专讬 诇讬讛 拽值抓 讛址讬旨指诪执讬谉 讻讬 讬讛讬讛 注诇 讬讚讬 讗讜转 爪讚"讬 讚诪谞爪驻"讱 讚讗讬转讗 讘驻专拽讬 专讘讬 讗诇讬注讝专 讻讬 诪讻诇 讞诪砖讛 讚诪谞爪驻"讱 讬砖 讙讗讜诇讛 讬讚讜注讛 讜讙讗讜诇转讬谞讜 讛讬讗 诪谉 讛爪讚"讬. 讜讻转讘转讬 讘诪拽讜诐 讗讞专 讚讗讜转 爪讚"讬 讚诪谞爪驻"讱 诪砖讜讘讞 诪谉 讗讜转讬讜转 诪讻谞"祝 讻讬 讻诇 讚' 讗讜转讬讜转 讗诇讜 谞讟驻诇讬诐 诇讛讬讜转 诪诇讜讬 砖诇 讗讜转 讗讞专 讻讙讜谉 讗诇"祝 讝讬讬"谉 讻"祝 诪"诐 谞讜"谉 注讬"谉 拽讜"祝 诪讛 砖讗讬谉 讻谉 讗讜转 爪讚"讬 讚诪谞爪驻"讱 讗讬谞讜 讟驻诇 诇讛讬讜转 讛讜讗 诪诇讜讬 砖诇 讛讗讜转. 讜讬讚讜注 讚讗讜转 讛驻砖讜讟 讛讜讗 住讜讚 讬诪讬谉 讜讛诪诇讜讬 讛讜讗 住讜讚 砖诪讗诇 讜诇讻谉 拽抓 讛讙讗讜诇讛 砖讬讛讬讛 讘讗讜转 爪讚"讬 谞拽专讗 拽值抓 讛址讬旨指诪执讬谉.
讜讛谞讛 诪诇讘讚 驻讬专讜砖 专砖"讬 讝"诇 谞专讗讛 诇讬 讘住"讚 拽值抓 讛址讬旨指诪执讬谉 注诇 '转讞讬讬转 讛诪转讬诐' 讜讛讟注诐 讻讬 讛转讞讬讛 注诇 讬讚讬 砖诐 讻讜讝"讜 砖讛讜讗 驻讜转讞 讛拽讘专讜转, 讜讝讛 讛砖诐 注讜诪讚 讘讬诪讬谉 砖诇 讗讜转讬讜转 砖诐 讛讜讬"讛 讜诇讻谉 砖诐 讝讛 拽讜专讗讜 '拽值抓 讛址讬旨指诪执讬谉'. 讜诇讝讛 讗诪专 诇讚谞讬讗诇 (讚谞讬讗诇 讬讘, 讬讙) '讜职转址注植诪止讚 诇职讙止专指诇职讱指 诇职拽值抓 讛址讬指旨诪执讬谉' 讚拽讗讬 注诇 讝诪谉 讛转讞讬讛.



讘旨职讗讜止转指讛旨 砖讈指注指讛 驻旨指转址讞 讬址注植拽止讘 讗指讘执讬谞讜旨 讜职讗指诪址专: "讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚". 谞专讗讛 诇讬 讘住"讚 讛讟注诐 讚讗诪专 驻住讜拽 讝讛 讗讞专 砖讬讚注 砖讝专注讜 爪讚讬拽讬诐, 讜讛讜讗 讚讗讬转讗 讘讚讘专讬 专讘讬谞讜 讛讗专"讬 讝"诇 讻讬 讘驻住讜拽 讝讛 讛讜讗 讬讞讜讚 讛诪诇讻讜转 讜讬砖 讘讜 专诪讝 诇注砖专 住驻讬专讜转 砖讘讛. 讙诐 注讜讚 谞讜讚注 诪讻转讘讬 专讘讬谞讜 讛讗专"讬 讝"诇 砖讻诇 讛砖讘讟讬诐 谞砖专砖讬诐 讘诪诇讻讜转 讜专拽 讬讜住祝 讛爪讚讬拽 注"讛 讛讜讗 讘转驻讗专转 砖讛讜讗 讚讻讜专讗, 讜诇讻谉 讻讬讜谉 砖讬讚注 砖讘谞讬讜 爪讚讬拽讬诐 拽专讗 注转讛 驻住讜拽 讝讛 砖讛讜讗 讬讞讜讚 讛诪诇讻讜转 讗砖专 讘谞讬讜 讛诐 砖诐.



讛值讬讻执讬 谞址注指讘执讬讚? 谞值讬诪职专值讬讛旨? 诇指讗 讗址诪职专值讬讛旨 诪止砖讈侄讛!. 拽砖讛 诪讛 讘讻讱? 讜讛诇讗 砖讘讞 讙讚讜诇 讛讜讗 讜讗诐 诪砖讜诐 讛驻住拽, 诇诪讛 讬讙专注 诪注谞讬讬转 讗诪谉 讬讛讗 砖诪讬讛 专讘讛 讜讘专讻讜 讜拽讚讜砖讛 讗诐 谞讝讚诪谉 诇注谞讜转 拽讜讚诐 '讜职讗指讛址讘职转旨指'?
讜谞专讗讛 诇讬 讘住"讚 讻讬讜谉 讚驻住讜拽 讝讛 讛讜讗 砖讘讞 讙讚讜诇 讜讙诐 砖讛讜讗 砖讘讞 讛诪诇讻讜转 砖讛讬讗 住讜驻讗 讚讻诇 讚专讙讬谉 讜讛拽诇讬驻讜转 谞讗讞讝讬谉 讘住讜祝 讚专讙讬谉 讚拽讚讜砖讛 讬讜转专 诇讻讱 讻讬讜谉 讚诇讗 讗诪专讜 诪砖讛 专讘讬谞讜 注"讛 讗诐 谞讗诪专 讗讜转讜 讗谞讞谞讜 讘拽讘注 讛讬讜 诪转拽谞讗讬谉 讛拽诇讬驻讜转 讜诪转讙专讬诐 讘拽讟讙讜专讬诐 诪爪讚 讛注讜谞讜转.
讜讛谞讛 讛专讘 讬讚 讬讜住祝 爪专驻转讬 讝"诇 讘驻专砖转 讜讬爪讗 讛拽砖讛, 讚讻讗谉 诪砖诪注 砖讗谞讞谞讜 讗讜诪专讬诐 讘讞砖讗讬 诪砖讜诐 讚诇讗 讗诪专讜 诪砖讛 专讘讬谞讜 注"讛, 讜讗诇讜 讘诪讚专砖 讗诪专讜 专讘讜转讬谞讜 讝"诇 讻砖注诇讛 诪砖讛 专讘讬谞讜 注"讛 诇诪专讜诐 砖诪注 诇诪诇讗讻讬 讛砖专转 砖讛讬讜 诪拽诇住讬谉 诇讛拽讘"讛 讜讗讜诪专讬诐 '讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚' 讜讛讜专讬讚讜 诇讬砖专讗诇, 诪砖诇 诇诪讛 讛讚讘专 讚讜诪讛 '诇讗讚诐 砖讙谞讘 讞驻抓 谞讗讛 诪转讜讱 驻诇讟专讬谉 砖诇 诪诇讱 谞转谞讜 诇讗砖转讜 讜讗诪专 诇讛 讗诇 转转拽砖讟讬 讘讜 讗诇讗 讘爪讬谞注讛 讘转讜讱 讘讬转讬讱' 讛专讬 谞专讗讛 讚讗讬谞讜 诪讟注诐 砖诇讗 讗诪专讜 诪砖讛 讗诇讗 砖讘讗诪转 诪砖讛 专讘讬谞讜 注"讛 讛讜讗 讗砖专 转讬拽谉 诇讗讜诪专讜 讘讞砖讗讬 诪讟注诐 讛谞讝讻专. 讜诇讜诪专 讚驻诇讬讙 讛诪讚专砖 注诇 讛讙诪专讗 讛讜讗 讚讜讞拽 注讚 讻讗谉 诇砖讜谞讜, 注讬讬谉 砖诐.
讜谞专讗讛 诇讬 讘住"讚 诇转专抓 讚诇注讜诇诐 诪砖讛 专讘讬谞讜 注"讛 转讬拽谉 诇讗讜诪专讜 讘拽讜诇 专诐 讘转讜讱 讛诪砖讻谉 讜讘转讜讱 讛诪拽讚砖 砖砖诐 讛砖专讗转 砖讻讬谞讛 讜讗讬谉 驻讞讚 诪拽讟专讜讙 讛诪诇讗讻讬诐. 讜讘讝讛 讬讘讗 注诇 谞讻讜谉 讛诪砖诇 砖谞转谞讜 诇讗砖转讜, 讜讗诪专 诇讜 讛转拽砖讟讬 讘讜 讘爪讬谞注讛 讘转讜讱 讘讬转讱, 讜砖诐 转讬拽谉 诇讗讜诪专讜 讘拽讜诇 专诐 讻讬 讗讬谉 驻讞讚, 讗讘诇 讞讜抓 诇诪砖讻谉 讗讜 诇诪拽讚砖 诇讗 转讬拽谉 诇讗讜诪专讜 讻诇诇 讗驻讬诇讜 讘讞砖讗讬! 讜讗转讜 专讘谞谉 讜转拽谞讜 诇讗讜诪专讜 讞讜抓 诇诪拽讚砖 讙诐 讻谉 讗讱 讘讞砖讗讬, 讛讜讗讬诇 讜诇讗 讗诪专讜 诪砖讛 专讘讬谞讜 注"讛 讘转讜专讛 讗讘诇 讘讬讜诐 讛讻讬驻讜专讬诐 讗驻讬诇讜 诪砖讛 专讘讬谞讜 注"讛 转讬拽谉 砖讬讗诪专讜 讗讜转讜 讘讻诇 诪拽讜诐 讘拽讜诇 专诐 诪驻谞讬 砖讗讜转讜 讛讬讜诐 讬砖专讗诇 讚讜诪讬谉 诇诪诇讗讻讬 讛砖专转.
讜讘讝讛 讛诪讜谞讞 砖讻转讘转讬 讬转讜专抓 拽讜砖讬讗 讗讞专转 讚讬砖 诇讛拽砖讜转 讻讬讜谉 讚爪专讬讱 诇讗讜诪专讜 讘讞砖讗讬 诪砖讜诐 讚诇讗 讗诪专讜 诪砖讛 专讘讬谞讜 注"讛 讗诐 讻谉 讗讬讱 讗讜诪专讬诐 讗讜转讜 讘拽讜诇 专诐 讘讬讜诐 讛讻讬驻讜专讬诐? 讜讻驻讬 讛讗诪讜专 讬讘讗 谞讻讜谉 讚讘讬讜诐 讛讻讬驻讜专讬诐 讙诐 讘讝诪谉 诪砖讛 专讘讬谞讜 注"讛 讛讬讜 讗讜诪专讬诐 讘拽讜诇 专诐 讚讗讜转讜 讛讬讜诐 讗讬谉 驻讞讚.



转旨止讗诪址专, 讬值砖讈 诇指讛旨 讙旨职谞址讗讬. 讘砖诇诪讗 讘诪砖诇 砖讬讬讱 讙谞讗讬 诇驻讬 讛注谞讬谉 讗讱 讘谞诪砖诇 讛谞讛 讝讛 砖讘讞 诇讛拽讘"讛 讜诪讛 砖讬讬讱 讙谞讗讬 讘讝讛?
讜谞专讗讛 诇讬 讘住"讚 讚讬讚讜注 诪讛 砖讗诪专 讛讗专"讬 讝"诇 讚讬讞讜讚 讝讛 讛讜讗 讬讞讜讚 讛诪诇讻讜转, 讜讬讚讜注 讚诪砖讛 专讘讬谞讜 注"讛 谞拽专讗 讘注诇讛 讚诪讟专讜谞讬转讗 砖讛讬讗 住讜讚 讛诪诇讻讜转 讜诇讻谉 诪讗讞专 讚诇讗 讗诪专讬讛 诪砖讛 砖讛讜讗 讛讘注诇 讙谞讗讬 诇诪讟专讜谞讬转讗 诇讘拽砖 讚讘专 砖诇讗 专爪讛 讘注诇讛 诇讛讘讬讗讜 诇讛, 讜诇讻谉 讛讘讬讗讜 诇讛 注讘讚讬讛 讘讞砖讗讬 砖讗讜诪专讬诐 讗讜转讜 讘诇讞砖.
讜注讜讚 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讝"诇 讘砖注专 讛讻讜谞讜转 讚驻住讜拽 '砖讈职诪址注 讬执砖讉职专指讗值诇' 讛讜讗 讬讞讜讚 讛转驻讗专转 讜讬砖 讘讜 讛诪砖讻转 砖诇砖讛 讗讜专讜转 讛诪讜讞讬谉 讚讜拽讗 砖讛诐 讞讘"讚 [讞讻诪讛, 讘讬谞讛, 讚注转] 讗讱 驻住讜拽 '讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚' 讛讜讗 讬讞讜讚 讛诪诇讻讜转 讜讬砖 讘讜 讬讞讜讚 讻诇 注砖专 讜讻转讘 砖诐 讗诇 转转诪讛 讗讬讱 讗诇 讛转驻讗专转 诇讗 讬讞讚谞讜 讗诇讗 砖诇砖讛 诪讜讞讬谉 讚讬诇讬讛 砖讛诐 讞讘"讚 讚讜拽讗, 讜讗祝 讙诐 讝讗转 诇讗 讛讬讛 讘驻讬专讜砖 讜讘讙诇讜讬 讗诇讗 讘讚专讱 谞住转专 讘砖谞讬 讗讜转讬讜转 讗讞 讚'讗侄讞指讚' 讜诇诪诇讻讜转 讬讞讚谞讜 讻诇 注砖专 住驻讬专讜转讬讛. 讜讛转砖讜讘讛 讛讬讗 讻讬 '讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚' 讗讬谞讜 讻转讜讘 讘转讜专讛 讜诇讻谉 讗谞讞谞讜 讗讜诪专讬诐 讗讜转讜 讘诇讞砖 讗讘诇 讬讞讜讚 讛转驻讗专转 讛讜讗 讘驻住讜拽 '砖讈职诪址注 讬执砖讉职专指讗值诇' 砖谞讻转讘 讘转讜专讛 讚诇讻谉 谞讗诪专 讘拽讜诇 专诐 讜诇讻谉 讗祝 讗诐 讗讬谉 讘讜 讬讞讜讚 讗诇讗 讚专讱 专诪讝 讛谞讛 讛讜讗 讬讜转专 谞讙诇讛 诪讬讞讜讚 讛诪诇讻讜转 砖诇讗 谞讝讻专 讘转讜专讛 讜讙诐 讗讬谉 讗谞讞谞讜 讗讜诪专讬诐 讗讜转讜 讗诇讗 讘诇讞砖 注讚 讻讗谉 诇砖讜谞讜 讝诇讛"讛.
讜讘讝讛 讬讜讘谉 讘住"讚 讛诪讗诪专 诪指砖讈指诇 诇职讘址转志诪侄诇侄讱职 砖讈侄讛值专执讬讞指讛 爪执讬拽值讬 拽职讚值专指讛 专诪讝 诇驻住讜拽 '讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚' 砖讛讜讗 讬讞讜讚 砖诇讛 砖讗诪专讜 讬注拽讘 讗讘讬谞讜 注"讛 讜讛专讬讞讛 讗讜转讜 讻讗砖专 讛讜爪讬讗讜 诪驻讬讜. 讜讗诐 转讗诪专 专讜讞 讛拽讜讚砖 讛谞诪砖讻转 诪谉 讛诪诇讻讜转 砖讬讗诪专讜 驻住讜拽 讝讛 讘砖讘讬诇讛 讬砖 诇讛 讙谞讗讬 讻讬 谞专讗讛 砖讛讬讗 专讜爪讛 讙讚讜诇讛 诇注爪诪讛 讬讜转专 诪谉 讛转驻讗专转 讘注诇讛 讬注谉 讻讬 讘驻住讜拽 '砖讈职诪址注 讬执砖讉职专指讗值诇' 砖讛讜讗 讬讞讜讚 讛转驻讗专转 讗讬谉 砖诐 讗诇讗 砖诇砖讛 诪讜讞讬谉 讚讬诇讬讛 砖讛诐 讞讘"讚 讘诇讘讚 讜讘驻住讜拽 讝讛 砖诇讛 诪讬讬讞讚讬诐 讻诇 注砖专 住驻讬专讜转讬讛 讜讻讗砖专 讛注讬专 讘讝讛 专讘讬谞讜 讝"诇 讜讗讬讱 转讘拽砖 讘驻讛 讙讚讜诇讛 讬讜转专 注诇 讛转驻讗专转 砖讛讜讗 讙讚讜诇 诪诪谞讛 讜讗诐 诇讗 转讗诪专, 讬砖 诇讛 爪注专 讻讬 讘讗诪转 讛讬讗 诪转讗讜讛 讛专讘讛 诇讬讞讜讚 讝讛 砖诇 '讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚'! 讜诇讻谉 讛讘讬讗讜 诇讛 注讘讚讬讛 讘讞砖讗讬 砖讘讝讛 谞注砖讛 专爪讜谞讛 讜转讗讜转讛 讜讙诐 讘讝讛 讗讬谉 讞住专讜谉 讻讘讜讚 讞"讜 讻诇驻讬 讛转驻讗专转 注诇 讗砖专 诇讗 讬讞讚谞讜 讘驻住讜拽 砖诇讜 讗诇讗 专拽 砖诇讜砖讛 诪讜讞讬谉 砖讛诐 讞讘"讚 讘诇讘讚 讬注谉 讻讬 诪讗讞专 讚砖诇讛 讗讜诪专讬诐 讘诇讞砖 讜砖诇讜 讗讜诪专讬诐 讘拽讜诇 专诐 讛专讬 讬砖 讬转专讜谉 讙讚讜诇 诪爪讚 讝讛 讗诇 讛转驻讗专转 讜讻讗砖专 讬砖讘 专讘讬谞讜 讝"诇 讗转 讛拽讜砖讬讗 讛谞讝讻专 讜讚讜拽.
讜讛谞讛 诪讛 砖讗讜诪专讬诐 '讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚' 讘讬讜诐 讛讻讬驻讜专讬诐 讘拽讜诇 专诐 驻讬专砖 专讘讬谞讜 讛讗专"讬 讝诇讛"讛 讘砖注专 讛讻讜谞讜转. 讟注诐 讛讗' 讛讜讗 诪驻谞讬 讻讬 '讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚' 讛讜讗 转讬拽讜谉 讛诪诇讻讜转 讜讻讬讜谉 砖注转讛 谞讬讝讜谞转 诪谉 讛拽讜诇讜转 讛驻谞讬诪讬诐 诇讻谉 谞讗诪专 讘拽讜诇 专诐. 讜讟注诐 讛讘' 讛讜讗 诪驻谞讬 砖注转讛 讘讬讜诐 讛讻讬驻讜专讬诐 诇讜拽讞转 讛讞诪砖讛 讙讘讜专讜转 砖诇讛 诪诪讜转拽讜转 诇爪讜专讱 驻专爪讜驻讛 诪讘讬谞讛 注讬诇讗讛 砖诇讗 注诇 讬讚讬 讛转驻讗专转. 讜诇讻谉 诇驻讬 讛讟注诐 讛讘' 讛谞讝讻专 诇注转讬讚 谞讗诪专 '讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚' 讘拽讜诇 专诐 转诪讬讚 讻诪讜 讘讬讜诐 讛讻讬驻讜专讬诐.
讜讘讝讛 驻专砖转讬 讘住"讚 专诪讝 讛讻转讜讘 (转讛诇讬诐 拽讻讘, 讞) '诇职诪址注址谉 讗址讞址讬 讜职专值注指讬 讗植讚址讘职旨专指讛 谞指旨讗 砖指讈诇讜止诐 讘指旨讱职' 讚讬讚讜注 讚讗诪讬专讛 讘诇讞讬砖讛 讜讚讘讜专 讘讛讻专讝讛 讻诪讜 砖讗诪专讜 讘讗讚专讗 专讘讗, 讜诇讻谉 讗诪专 讚讜讚 讛诪诇讱 注"讛 砖讛讜讗 讘讞讬谞转 讛诪诇讻讜转 '诇职诪址注址谉 讗址讞址讬 讜职专值注指讬' 讛诐 讛爪讚讬拽讬诐 讛诪转拽谞讬诐 讛诪诇讻讜转 注诇 讬讚讬 转讜专转诐 讜诪注砖讬讛诐 诇讛砖诇讬诪讛 诇诪注诇讛 讛讙讚讜诇讛 砖诇讛 砖讛讬讗 讘住讜讚 砖谞讬 诪诇讻讬诐 讘讻转专 讗讞讚 讗讝 讗植讚址讘职旨专指讛 谞指旨讗 驻讬专讜砖 讘拽讜诇 专诐 讻讬 讚讬讘讜专 讛讜讗 讘讛讻专讝讛 砖指讈诇讜止诐 讘指旨讱职 讗讜转讬讜转 讘砖讻诪诇"讜 [讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚].
讜注诇 讝讗转 讘讬砖专 讛谞讘讬讗 (讬砖注讬讛 诪, 讟) 讛指专执讬诪执讬 讘址讻止旨讞址 拽讜止诇值讱职 诪职讘址砖侄旨讉专侄转 讬职专讜旨砖指讈诇指鈥嵵醋�/b> '讘址讻止旨讞址' 注讜诇讛 诪住驻专 '讘讬讞讜讚' [30] 讚讛讬讞讜讚 砖讗转诐 讗讜诪专讬诐 注转讛 讘讞砖讗讬 诇注转讬讚 转专讬诪讜 拽讜诇讻诐 讘讜. 讜诇讝讛 讗诪专 (讬砖注讬讛 谞讘, 讞) '拽讜止诇 爪止驻址讬执讱职 谞指砖职讉讗讜旨 拽讜止诇 讬址讞职讚指旨讜 讬职专址谞值旨谞讜旨' 讬讞讚讜 讗讜转讬讜转 讬讞讜讚.
讜讘讝讛 讬讜讘谉 讘住"讚 (转讛诇讬诐 讬讚, 讝) '讘职旨砖讈讜旨讘 讛殖' 砖职讈讘讜旨转 注址诪旨讜止 讬指讙值诇 讬址注植拽止讘 讬执砖职讉诪址讞 讬执砖职讉专指讗值诇' 讻讬 诇注转讬讚 讗讞专 讙诪专 讛转讬拽讜谉 讬指讙值诇 讬址注植拽止讘 砖讗诪专 驻住讜拽 讝讛 讚'讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚' 注诇 讗砖专 讗讜诪专讬诐 驻住讜拽 讝讛 砖诇讜 讘拽讜诇 专诐 诪讛 砖讗讬谉 讻谉 注转讛 讚讗讜诪专讬诐 讘讞砖讗讬 讜讗祝 注诇 驻讬 讻谉 讬执砖职讉诪址讞 讬执砖职讉专指讗值诇 讛讜讗 讛转驻讗专转 讛谞拽专讗 讘砖诐 '讬执砖职讉专指讗值诇' 讬执砖职讉诪址讞 讗祝 注诇 驻讬 砖讬砖 讘驻住讜拽 讝讛 讬转专讜谉 注诇 驻住讜拽 砖诇讜 讜讻讗诪讜专 诇注讬诇.
讜谞专讗讛 诇讬 诇讻谉 讗诪专 讘诪砖诇 讛执转职讞执讬诇讜旨 注植讘指讚侄讬讛指 诇职讛指讘执讬讗 诇指讛旨 讘旨址讞植砖讈址讗讬 讜诇讗 讗诪专 '讛值讘执讬讗讜旨 诇指讛旨 注植讘指讚侄讬讛指 讘旨址讞植砖讈址讗讬' 诇专诪讜讝 讻讬 讛讜讘讗讛 讝讜 砖诇 讘讞砖讗讬 讛讜讗 专拽 讘转讞诇讛 讗讘诇 诇讘住讜祝 讬讘讬讗讜 讘拽讜诇 专诐!
讜讗驻砖专 诇驻专砖 讘住"讚 诪讛 砖专诪讝讜 讞讝"诇 驻住讜拽 '讘旨指专讜旨讱职 砖讈值诐 讻旨职讘讜止讚 诪址诇职讻讜旨转讜止 诇职注讜止诇指诐 讜指注侄讚' 讻旨职'爪执讬拽值讬 拽职讚值专指讛' 注诇 驻讬 诪"砖 诇注讬诇 讘砖诐 专讘讬谞讜 砖讘驻住讜拽 讝讛 讬砖 讬讞讜讚 讻诇 注砖专 住驻讬专讜转讬讛 砖诇 讛诪诇讻讜转 讜讬讚讜注 砖讻诇 住驻讬专讛 讛讬讗 讛讜讬"讛 讗讞转 讜讬讚讜注 讻讬 讛讜讬讜"转 砖讬砖 讘诪诇讻讜转 讬转诪诇讗讜 讘诪诇讜讬 讛讛讬"谉 讜谞诪爪讗 注砖专 住驻讬专讜转讬讛 讛诐 注砖专讛 讛讜讬讜"转 讚诪诇讜讬 讘"谉. 讜讛谞讛 注砖专讛 驻注诪讬诐 讘"谉 注讜诇讛 转拽"讱 讻诪谞讬谉 '爪执讬拽值讬 拽职讚值专指讛' [519] 注诐 讛讻讜诇诇.
讜讘住驻专 讛讻讜谞讜转 讗讬转讗 砖诐 讗诇拽讬诐 讘诪诇讜讬 讬讜讚讬"谉 讜诪诇讜讬 讛砖诐 讜讛讻诇诇讜转 注讜诇讛 讘讙讬诪讟专讬讗 '拽职讚值专指讛' 讜注讬讬谉 诪讛 砖讻转讘 专讘讬谞讜 诪讛专砖"讜 [诪讜专谞讜 讛专讘 专讘讬 砖诪讜讗诇 讜讬讟讗诇] 讝"诇 讘讝讛. 讜讻转讘 注诇 讝讛 注讟"专 讛专讘 诪讜专 讗讘讬 讝诇讛"讛 讘住驻专讜 '诪讚专砖 讗诇讬讛讜' (讚祝 爪讝) 讜讝"诇 谞讚讞拽 讛专"砖 讝"诇 讜讗诪专 拽讚讬专讛 讘讬讜"讚 讜谞专讗讛 诇驻讬 注谞讬讜转 讚注转讬 砖讻讱 讞砖讘讜谞讜 讗诇拽讬诐 讘诪讬诇讜讬 讬讜讚讬"谉 [讗诇状祝 诇诪状讚 讛状讬 讬讜状讚 诪状诐 = 300] 讙讬诪讟专讬讗 砖' 讜讗讜转讬讜转 讛诪诇讜讬 诇讘讚诐 讛诐 讞' 讜注诐 讛讻讜诇诇 讛诐 讟' 讛专讬 讙讬诪讟专讬讗 '拽职讚值专指讛' [309] 注讻"讚 讝诇讛"讛 讜讝讛 讘专讜专.





讘谞讬讛讜

砖讈执砖旨讈指讛 讚旨职讘指专执讬诐 注指砖讉指讛 讞执讝职拽执讬旨指讛 讛址诪旨侄诇侄讱职. 谞专讗讛 诇讬 讘住"讚 注讬拽专 砖诪讜 讞讝拽讬讛 讜谞拽专讗 讞执讝职拽执讬旨指讛讜旨 讘转讜住驻转 讜讗"讜 诇专诪讜讝 注诇 砖砖讛 讚讘专讬诐 讗诇讜 砖讛诐 诪住驻专 讜讗"讜, 讗讱 讻讬讜谉 讚'注址诇 砖讈职诇止砖讈指讛 讛讜止讚讜旨 诇讜止 讜职注址诇 砖讈职诇止砖讈指讛 诇止讗 讛讜止讚讜旨 诇讜止' 诇讻谉 讝讛 讛讜讗"讜 驻注诪讬诐 诪转讙诇讛 驻注诪讬诐 诪转注诇诐 砖谞拽专讗 讘砖诐 讞执讝职拽执讬旨指讛.


讙旨值专址专 注址爪职诪讜止转 讗指讘执讬讜 讘旨职诪执讟旨指讛 砖讈侄诇 讞植讘指诇执讬诐. 谞专讗讛 诇讬 讘住"讚 专诪讝 注诇 讞讘诇讜转 砖注砖讛 讘谞驻砖讜 讛诐 讛讘讬讗讜讛讜 诇讬讚讬 讘讝讬讜谉 讝讛 讻讬 讞讘诇讬诐 诇砖讜谉 讞讘诇讛.
讜注讜讚 谞专讗讛 诇讬 讘住"讚 砖专诪讝 讘讝讛 砖讛讜讗 谞讬爪讜诇 诪谉 讛谞诪谞讬诐 讘驻专拽 讞诇拽 (住谞讛讚专讬谉 拽讚.), 诪驻谞讬 砖讛讬讛 注讜诪讚 讘讬谉 砖谞讬 爪讚讬拽讬诐 讗讘讬讜 讬讜转诐 讜讘谞讜 讞讝拽讬讛讜, 讜讻诪讜 砖讗诪专讜 讘讙诪专讗 讚住谞讛讚专讬谉 讜讬讚讜注 讛讞讘诇 讛讜讗 砖诇砖讛 讞讜讟讬谉 砖讝讜专讬谉 讝讛 讘讝讛, 专诪讝 诇讚讘专 '讬址注植拽止讘 讞侄讘侄诇 谞址讞植诇指转讜止' (讚讘专讬诐 诇讘, 讟) 讻讬 讛讜讗 讛讬讛 砖诇讬砖讬 砖讝讜专 注诐 讗讘专讛诐 讜讬爪讞拽 讜讻谉 讻讗谉 讗讞讝 讛讜讗 讞讜讟 讗讞讚 砖讝讜专 注诐 砖谞讬 讞讜讟讬谉 讬讜转诐 讜讞讝拽讬讛讜 砖讘讝讛 谞注砖讛 讞讘诇 砖诇诐, 讜诇讻谉 讛讜讗 诪讜爪诇 诪谉 讛诪谞讬谉.
讜讛讗 讚谞拽讬讟 注址爪职诪讜止转指讬讜 讗祝 注诇 讙讘 讚讛讬讛 讻诇 讘砖专讜 拽讬讬诐, 讻讬 讙专专讜 转讻祝 讻砖谞驻讟专, 讛讬讬谞讜 讚讗诪专讜 专讝"诇 (谞讬讚讛 诇讗.) 注爪诪讜转 讛讘谉 讛诐 诪谉 讛讗讘 讜讘讗 讛诪讗诪专 诇专诪讜讝 讘注爪诪讜转 专讘讜转讬讛, 讚讞讝拽讬讛讜 讛诪诇讱 注"讛 讗祝 注诇 讙讘 讚注爪诪讜转 讚讬讚讬讛 讛诐 讞诇拽 诪讗讘讬讜, 诇讗 讞砖 诇讻讘讜讚讜 讜讙专专讜 注诇 诪讟讛 砖诇 讞讘诇讬诐! 讜谞专讗讛 讚讚专砖 (转讛诇讬诐 拽讬讟, 拽讻讜) '注值转 诇址注植砖讉讜止转 诇址讛殖' 讛值驻值专讜旨 转旨讜止专指转侄讱指' 讻讬 谞注砖讛 讘讝讛 转讬拽讜谉 讛注讜诇诐, 砖讞讝专讜 讻诪讛 讜讻诪讛 专砖注讬诐 讘转砖讜讘讛.


讻旨执转旨值转 谞职讞址砖讈 讛址谞旨职讞止砖讈侄转. 讛注谞讬谉 讛讜讗 砖讛讬讜 讟讜注讬谉 讗讞专讬讜 讗讬讝讛 讘谞讬 讗讚诐 诇讞砖讘讜 讻讗诇讜讛 诇注讜讘讚讜, 诪驻谞讬 砖专讜讗讬谉 讻诇 讛谞讜砖讻讜 谞讞砖 专讜讗讛讜 讜诪转专驻讗, 讜讗祝 注诇 讙讘 讚诪砖讛 专讘讬谞讜 注"讛 注砖讗讜 诇讗 讞砖 讻讗砖专 讞砖讜 讛专讗砖讜谞讬诐 讚拽诪讬讛 诪讬谞讬讛 讜谞专讗讛 诇讻谉 讗诪专 诇讜 讛拽讘"讛 诇诪砖讛 专讘讬谞讜 注"讛 (讘诪讚讘专 讻讗, 讞) 注植砖值讉讛 诇职讱指 砖指讉专指祝, '诇职讱指' 讚讜拽讗 讜诇讗 诇讚讜专讜转 讗讞专讬诐 讻讬 讬讟注讜 讘讜, 讜讻讗砖专 讛讜讛 讛讻讬.
讜诪讛 砖讗诪专 砖讈侄讙指谞址讝 住值驻侄专 专职驻讜旨讗讜止转 驻专砖转讬 讘住讛"拽 讘侄旨谉 讬职讛讜止讬指讚指注 讘诪住讻转 讘专讻讜转 (讚旨址祝 讬: 专址讘旨执讬 诇值讜执讬 讗指诪址专 砖讈侄讙指谞址讝 住值驻侄专 专职驻讜旨讗讜止转), 砖讛讜讗 住驻专 砖讞讬讘专 砖诇诪讛 讛诪诇讱 讘讞讻诪转 讛注砖讘讬诐 讛诪讜注讬诇讬诐 诇专驻讜讗讛, 讜注讜砖讛 诇注砖讘讬诐 爪讬讜专讬诐 讘住驻专 讛讛讜讗 讻讚讬 砖讬讚注讜诐 讜讻讜转讘 讝讛 诪讜注讬诇 诇讞讜诇讬 讝讛 讜讝讛 诇讞讜诇讬 讝讛, 讜讛讬讜 讘谞讬 讗讚诐 诪转注住拽讬诐 讘讛诐 讜诪住讬专讬诐 讘讟讞讜谞诐 诪讛砖讬"转.





讞讬讚讜砖讬 讞转"住

讙讬专专 注爪诪讜转 讗讘讬讜 注诇 诪讟讛 砖"讞. 驻专砖"讬 讚诇讛讜讬 诇讬讛 讻驻专讛 讻讜' 讜诪驻谞讬 拽"讛 讜讬讜住专讜 讛专砖注讬诐 注讻"诇 谞专讗讛 讚专爪讛 讘讝讛 讚讘讝讛 诇讗 讛"诇 讻驻专讛 讗"讻 讻诇 讛专砖注讬诐 讬转讙谞讜 讗讞专 诪讜转诐 讜讬转讻驻专讜 讜诪讛 讗讬讻驻转 诇注爪诪讜转 讛讬讘砖讬诐 讘诪讟讛 砖"讞 讗诇讗 注"讬 砖谞转拽讚砖 讛砖诐 讜讬讜住专讜 讛专砖注讬诐 讜讬讛专讛专讜 转砖讜讘讛 注讬"讝 讛"诇 拽爪转 讻驻专讛 砖讝讻讛 讛专讘讬诐 讜诇讗 讙专注 诪注讜讘讚讗 讚专"注 砖诇诪讚 拽讚讬砖 诇讘谉 讛专砖注 讜讝讻讛 注"讬 讻诪讘讜讗专. 讜诇讗 讬讚注转讬 诪讛 拽诪"诇 讘讝讛 砖讛讜讚讜 诇讜 讞讻诪讬诐 讜诇诪讛 诇讗 讬讜讚讜 诇讜 讗讬 诪砖讜诐 讻讘讜讚 讗讘讬讜 讛诇讗 诇讗 注砖讛 诪注砖讛 注诪讱 讜诪诪讬诇讗 诇讬讻讗 谞诪讬 诪砖讜诐 讻讘讜讚 讛诪诇讱. 讗讘诇 讘谞讞砖 讛谞讞砖转 拽诪"诇 讟讜讘讗 砖讻转转 诪讛 砖讛谞讬讞讜 讗住讗 讜讬讛讜砖驻讟 讜诇讗 专爪讜 诇谞讙讜注 讘诪注砖讬 讬讚讬 诪专注"讛 讻诪"砖 转讜' 讘讞讜诇讬谉 讝' 讗' 讚"讛 讗诇讗 讻讜' 讜讻谉 讙谞讬讝转 住' 专驻讜讗讜转 讞讚讜砖 讛讜讗 砖注讬"讝 谞住转讻谞讜 讻诪讛 讞讜诇讬' 讘住讻谞转 谞驻砖讜转 讜驻"谞 讚讜讞讛 讗驻讬' 砖讘转 讜诇诪"砖 讛专诪讘"诐 讘驻讬' 讛诪砖谞讛 谞诪讬 讛讬讛 讘讝讛 转讜注诇转 专讘 诇诇诪讜讚 讜诇讛讘讬谉 讜拽诪"诇 讗驻"讛 讛讜讚讜 诇讜 讗讘诇 讘注爪诪讜转 讗讘讬讜 诇讗 讬讚注谞讗 诪讗讬 拽诪"诇 讜讗讜诇讬 讗讬讻讗 讘讝讛 讙谞讗讬 诇爪讚讬拽 讬讜转诐 讗讘讬 讗讞讝 砖讛专讬 诪砖讜诐 讻讘讜讚讜 诇讗 诪谞讜 讗讞讝 诪讻诇诇 讗讜转谉 砖讗讬谉 诇讛诐 讞诇拽 注讛"讘 注讬' 讘驻' 讞诇拽 讜讗"讻 讛专讬 讞讝拽讬' 讞讬讬讘 讘讻讘讜讚 讗讘讬 讗讘讬讜 讬讜转诐 讜讘砖讙诐 砖讛专讬 讬讜转诐 诪诇讱 讛讬讛 讜讻诇 讬砖专讗诇 讞讬讬讘讬诐 讘讻讘讜讚讜 讜注讜讚 砖讬砖 讘讝讛 讙谞讗讬 诇讞讝拽讬' 注爪诪讜 讻诪讘讜讗专 砖诐 讙"讻 讜讗注"驻 砖讞讝拽讬' 诪讞诇 注诇 讻讘讜讚讜 讛专讬 诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讜讗驻"讛 讛讜讚讜 诇讜 讞讻诪讬诐 砖讬转拽讚砖 讛砖诐 注讬"讝 注讬' 住谞讛讚专讬谉 诪"讙 讗' 讜讗讜诇讬 诇讝讛 讛专诪讝 讙专专讜 讘诪讟讛 砖诇 讞讘诇讬诐 讚讜拽讗 诇注砖讜转 讘讝讛 讻讘讜讚 诇诪诇讻讬 讘讬转 讚讜讚 诇讜诪专 砖讬爪讗 诪砖诇砖诇 讙讚讜诇 砖诇 爪讚讬拽讬诐 讜讗讱 讛讜讗 讗讞讝 讛专砖讬注 注"讚 讚讻转讬讘 讬注拽讘 讞讘诇 谞讞诇转讜 讜驻讬专砖讜 讘讜 砖讛讜讗 诪砖诇砖诇 讗讘讜转 讛拽讚讜砖讬诐 讻讞讘诇 讛讝讛 注驻专砖"讬 讘讞讜诪砖 讛"谞 讙专专讜 讘诪讟讛 砖诇 讞讘诇讬诐 讚讜拽讗 讜拽"诇:


讻讬转转 谞讞砖 讛谞讞砖转. 讘讞讜诇讬谉 讜' 讗' 讗诪专讬' 注"讝 讗驻砖专 讘讗 讗住讗 讜讬讛讜砖驻讟 讜诇讗 讘讬注专讜 讗诇讗 诪拽讜诐 讛谞讬讞讜 诇讜 诇讛转讙讚专 注"砖 讜谞专讗讛 砖讛讬讛 讛谞讞砖 讛诇讝 诇转讜注诇转 讙讚讜诇 诇讛诪讗诪讬谞讬' 讘讛' 讜诇讗 讟注讜 讗讞专讬讜 诇注砖讜转讜 注"讝 讜诇讛诐 讛讬讛 讘讝讛 转讜注诇转 讙讚讜诇 诇专讗讜转 讻讬 讛讜讗 讬转' 诪讞讬讛 讘讛诪诪讬转 讜诪专驻讗 讘讛讗专住 讜讗诐 转专爪讛 诇注诪讜讚 注诇 讚讘专讬谞讜 转注讬' 诪"砖 专诪讘"谉 讘驻' 谞讞砖 讛谞讞砖转 讻讬 讛讛住转讻诇讜转 讘讜 讛讬转讛 住讻谞讛 注爪讜诪讛 诇讛谞砖讜讻讬' 诪讛谞讞砖 砖专祝 讜讛拽讘"讛 讛专讗讛 砖讛讜讗 讛专讜驻讗 谞讗诪谉 讞讜抓 诇讟讘注 讛诪爪讬讗讜转 讜诇讻谉 砖诪专讜讛讜 诇讚讜专讜转 砖讬讛讬讛 讘讝讛 专驻讜讗讛 诇讛诪转驻转讬' 讗讞专 住驻专 讛专驻讜讗讜转 诇讛住讬专 讘讟讞讜谞讜 诪讛讬"转 讬讘讬讟 讘谞讞砖 讛谞讞砖转 讜讞讬 讞讬讬 谞爪讞讬' 讬砖讜诐 讗诇 讛' 讘讟讞讜谞讜 讜讬砖讘讞讛讜 注诇 讟讜讘转讜 砖讛讝诪讬谉 专驻讜讗讜转 讛诇诇讜 注诪"砖 讛专诪讘"诐 讘驻讬' 讛诪砖谞讛 讘砖诪注转' 讜讗讞"讻 转注讬讬谉 讘专诪讘"谉 驻' 讘讞讜拽讜转讬 讜转讛讬' 专驻讜讗讛 诇诪讻转讱 讜诇讻谉 诇讗 讻转转讜讛讜 讛专讗砖讜谞讬诐 讗注驻"讬 砖讛讬讛 讘讝讛 诪讻砖讜诇 诇专砖注讬诐 讛讟讜注讬诐 讻诇 讻讛"讙 讗诪专讬' 讬砖专讬诐 讚专讻讬 讛' 爪讚讬拽讬诐 讬诇讻讜 讘诐 讜驻讜砖注讬诐 讬讻砖诇讜 讘诐 讗讘诇 讞讝拽讬' 讬注抓 诇讙谞讜讝 住驻专 专驻讜讗讜转 讜转讜 诇讗 谞爪讟专讱 诇谞讞砖 讛谞讞砖转 讜谞专讗讛 讗注"讙 讚注讬"讝 讗讬讻讗 住"谞 讜讻讘专 专讘讬诐 诪转讜 注"讬 砖谞讙谞讝 讗讜转讜 讛住驻专 诪"诪 讻讬讜谉 砖注讬"讝 讻转转 谞讞砖 讛谞讞砖转 砖注讘讚讜讛讜 诇注"讝 讜讘诪拽讜诐 注"讝 讻转讬讘 讘讻诇 谞驻砖讻诐:


拽讬爪抓 讚诇转讜转 讛讛讬讻诇 讻讜'. 驻专砖"讬 砖讛讬' 诇讜 诇讘讟讜讞 讘讛' 砖讗诪专 讜讙谞讜转讬 讗诇 讛注讬专 讛讝讗转 诇讛讜砖讬注讛 专爪讛 讘讝讛 讚诇讗 转拽砖讬 砖讛专讬 讙诐 讗讘讬谞讜 讬注拽讘 注"讛 注砖讛 讻谉 讛讻讬谉 注爪诪讜 诇讚讜专谉 讜诇转驻讬诇讛 讜诇诪诇讞诪讛 讜讛"谞 讚诇转讜转 讛讛讬讻诇 讛专讬 讚讜专谉 住转诐 诪讬 讙讬讞讜谉 讛专讬 诪诇讞诪讛 讜诪住转诪讗 讛专讘讛 讜讛驻爪讬专 讘转驻讬诇讛 讙"讻 诇讻谉 驻专砖"讬 讻讬讜谉 砖讛讬' 诇讜 讛讘讟讞讛 诪讛' 诇讗 讛讬' 诇讜 诇讚讗讜讙 讻诇诇 讻讬 诇讗 讬砖讬讘 讚讘专讜 专讬拽诐 讜爪"诇 讚讗住讬驻讗 讚拽专讗 住诪讬讱 讚诪住讬讬诐 诇讛讜砖讬注讛 诇诪驻谞讬 讜诇诪注谉 讚讜讚 注讘讚讬 讗"讻 诇讗 讬讙专讜诐 讛讞讟讗 讘讝讛 砖讛专讬 诇诪注谞讜 讜诇诪注谉 讚讜讚 讬注砖讛 诪砖讗"讻 讬注拽讘 谞转讬专讗 砖诪讗 讬讙专讜诐 讛讞讟讗 注讘专诪讘"谉 驻' 讜讬砖诇讞. 讗"谞 讬"诇 诇驻讬 诪讛 砖讛砖专讬砖 讛专诪讘"诐 砖讻诇 诪讛 砖谞讗诪专 注驻"讬 谞讘讬讗 诇讟讜讘讛 讗讬谉 讛拽讘"讛 讞讜讝专 讘讜 讗驻讬' 注诇 转谞讗讬 讻诪砖讞讝"诇 讗讘诇 诪讛 砖谞讗诪专 诇注爪诪讜 砖诇讗 注驻"讬 谞讘讬讗 讗驻砖专 砖讬讙专讜诐 讛讞讟讗 讗"讻 讗"砖 讘诇讗"讛 讚讬注拽讘 讛讬讛 诇讜 诇讬专讗 砖诪讗 讬讙专讜诐 讛讞讟讗 讻讬讜谉 砖讗诪专 诇讜 讛讛讘讟讞讛 诪砖讗"讻 诇讞讝拽讬' 谞讗诪专讛 注驻"讬 讬砖注讬讛 讜诇讗 讛讬讛 诇讜 诇讬专讗 讻诇诇 讜拽"诇. 讜谞"诇 注讜讚 讚讘诪讛 砖拽爪抓 讚诇转讜转 讛讛讬讻诇 讜住转诐 诪讬 讙讞讜谉 住转专 注爪诪讜 讘诪讛 砖讙谞讝 住' 专驻讜讗讜转 砖讛专讬 注讬"讝 讬住讬专讜 讘讟讞讜谞诐 诪讛' 讜讬讗诪专讜 讻住驻讬谞讜 讜讝讛讘讬谞讜 讛爪讬诇谞讜 讗讜 住转诪讬谞讜 讛诪讬诐 讛住讬专讜 诪诇讻讬 讗砖讜专 诪讗专爪讬谞讜 诇讻谉 诇讗 讛讜讚讜 诇讜 讘讝讛:


诪谞讞讬 讻讜驻专讬 讚讬讻专讗 诇谞讜拽讘转讗. 诪砖诪注 讚谞讜拽讘转讗 讙专注 诪讚讜讻专讗 讜诇注讬诇 谞"讙 讗' 驻专砖"讬 讚"讛 讘讚谞讬住讞谞讬 拽抓 诪砖诪注 砖诇 讝讻专 讙专注 砖讗讬谞讜 诪转讘砖诇转 讘讜 诇注讜诇诐 讜讗讜诇讬 讻谉 讛讜讗 讜讻砖讬讜专讻讘 注诇 谞讜拽讘转讗 诪转讘砖诇转 讘讜 讗讘诇 谞讜拽讘转讗 诇讞讜讚 讗讬谞讜 讟讜注谞讜转 讻诇诇 讜砖诇 讚讜讻专讗 谞诪讬 讗讬谞讛 诪转讘砖诇转 注讚 砖讬讜专讻讘讜 讗讛讚讚讬 讜讘讝讛 讬转讬讬砖讘 拽' 讛爪诇"讞 诪"讟 诇讗 诪讬讞讜 讘讛诐 讘注"驻 讗讞专 讞爪讜转 讘讚讘专 砖讗讬谉 讘讜 讗讘讜讚 讜讛讗"砖 讚讛"诇 讗讘讜讚 砖讗讬谉 诇讜 转拽谞讛 讝讜诇转 讝讛:


讜诇讗 讛讬讜 诪驻住讬拽讬谉. 驻讬' 讘转讜' 讘讬谉 砖诪注 讬砖专讗诇 诇讛砖诐 讜讻讜' 讜爪"诇 讘讬谉 讗讞讚 诇讜讗讛讘转 讛讬讜 诪驻住讬拽讬诐 讚讗诇"讛 讗"讗 诇诪讟注讬 砖讗讜诪专讬' 讻谉 诇讛拽讘"讛 砖讬砖诪注 转驻诇转诐 讜讗讬讱 讬讗诪专 诇讛拽讘"讛 讜讗讛讘转 讗注"讻 砖诇注爪诪讜 讗讜 诇讞讘专讜 讗讜诪专 讻诇 讗' 讗转讛 讛讬砖专讗诇 砖诪注 讻讬 讛' 讗诇拽讬谞讜 讛讜讗 讗讞讚 讜讗讛讘转 讗讜转讜 讘讻诇 诇讘讘讱 讗注讻爪"诇 砖讛讬讜 诪驻住讬拽讬诐 讘讬谉 讗讞讚 诇讜讗讛讘转 讜讛讬讛 谞专讗讛 讘驻住讜拽 专讗砖讜谉 讻诪转驻诇诇 诇讛' 砖讬砖诪注 转驻诇转讜 讜驻' 讜讗讛讘转 讛讜讗 拽讜专讗 讘转讜专讛 讚讘专讬 诪专注"讛. 讜讛讗"砖 讚诇专"诪 讗诪专 诇讗 讛讬讜 诪驻住讬拽讬诐 讜拽' 讛专讬 讗讬讛讜 住"诇 讘专爪讜谉 讞讻诪讬诐 讛讬讜 注讜砖讬谉 讜拽' 谞讛讬 砖诇讗 诪讬讞讜 讘讬讚诐 讗讬讱 讬爪讜讬讬专 砖讬讛讬讛 诪注砖讛 讻讝讛 讘专爪讜谉 讞讻诪讬诐 讜讗讜诇讬 讬"诇 讚专"诪 诇讟注诪讬' 讚住"诇 驻"讘 讚讘专讻讜转 讻讜讜谞转 讛诇讘 讛谉 讛谉 讛讚讘专讬诐 讜诇讗 讗讻驻转 诇谉 讘诪砖诪注讜转 讛拽专讬讗讛 讗诇讗 讘讻讜讜谞讛 讜讻讜讜谞转诐 讛讬转讛 讟讜讘讛 讗诪谞诐 诇驻讬 讛谞"诇 讬"诇 讚讗讬谉 诪驻住讬拽讬谉 讚讗诪专 专"诪 讛讬讬谞讜 砖诇讗 讛讬' 诪驻住讬拽讬谉 讻诇诇 诇讗 讘讬谉 砖诪注 诇讛砖诐 讜诇讗 讘讬谉 讗讞讚 诇讜讗讛讘转 诇讻谉 讛讬' 讘专爪讜谉 讞讻诪讬诐 讗讻谉 诇砖讬讟转 讚讗讬讻讗 拽驻讬讚讗 谞诪讬 讘讛讗 砖讬讗诪专讜 砖拽讜专讗 讻诇 讛驻专砖讛 讻拽讜专讗 讘转讜专讛 讜诇讗 讻诪拽讘诇 诪"砖 爪"诇 讚专"诪 诇讟注诪讬' 讚讗讞专 讻讜讜谞转 讛诇讘 讛谉 讛谉 讛讚讘专讬诐 讜拽"诇. 讜注讬' 讘转专"讬 驻"讘 讚讘专讻讜转 讚诪驻专砖 诇讗 讛讬讜 诪驻住讬拽讬诐 讘驻住拽讬 讟注诪讬' 砖讛讜' 拽讜专讗 讘诇讗 讟注诪讬诐:


讛讬讜诐 注诇 诇讘讘讱 讜诇讗 诇诪讞专 注诇 诇讘讘讱. 爪"注 讛专讬 讻转讬' 住"驻 讜讗转讞谞谉 讛讬讜诐 诇注砖讜转诐 讜讚专砖讜 讞讝"诇 讛讬讜诐 讜诇讗 诇诪讞专 诇注砖讜转诐 讗诇讗 诇讬讟讜诇 砖讻专诐 讜讻谉 驻专砖"讬 讘讞讜诪砖 讜讻谉 专讗讬转讬 砖谞转注讜专专讜 讘讝讛 转讜' 注"讝 讙' 讗' 讜讬"诇 讚讛讻讗 讗"讗 诇驻专砖 讻谉 讘砖讜诐 驻谞讬诐 讚讗诐 谞讗诪专 讛讬讜诐 诇注砖讜转诐 讜诇讗 诇诪讞专 讘诪转讬诐 讞驻砖讬 讜注砖讛 注讚 砖讗转讛 诪讜爪讗 讜诪爪讜讬 诇讱 讝讛 诇讗 砖讬讬讱 讛讻讗 讚讗诪专 讘讻诇 谞驻砖讱 砖讬讛专讙 注诇 拽"讛 讜诪讝讛 讛讟注诐 讛讬讜诐 讜诇讗 诇诪讞专 讗讬谉 专讗讜讬 砖讬讛专讙 讻讬 讬讗诪专 诪讜讟讘 砖讬讞诇诇 砖讘转 讗' 讜讻讜' 讜讘讗诪转 讘拽"讛 诇讗 讗诪专讬' 讻谉 讜讗诐 谞讗诪专 讛讬讜诐 诇注砖讜转诐 讜诇诪讞专 诇拽讘诇 砖讻专诐 讜讬爪驻讛 诇转砖诇讜诐 砖讻专讜 讝讛 砖讬讬讱 讘砖讗专讬 驻专砖讬讜转 讗注驻"讬 砖讛讜讗 砖诇讗 诇砖诪讛 诪"诪 讛转讜专讛 诪讬讬讞诇讜 诇砖讻专 讜诪转讜讱 讻讱 讬讘讜讗 诇注讘讜讚 诇砖诪讛 讗讘诇 讛讻讗 诪讬讬专讬 诪讜讗讛讘转 讗转 讛' 讗诇拽讬讱 讜诇讗讛讘讛 讗转 讛' 讗诇拽讬讻诐 讜讗讬谉 讛注讜讘讚 诪讗讛讘讛 诪爪驻讛 诇转砖诇讜诐 讙诪讜诇 讛注讛"讘 讻诇诇 讜讗注"讙 讚讻转讜讘 讘驻' 砖谞讬' 讜谞转转讬 诪讟专 讗专爪讻诐 讘注转讜 讗讬谉 讝讛 砖讻专 讻"讗 讛讻谞讛 诇注讘讜讚讛 讻诪讘讜讗专 讘讻诇 讙诪讜诇讬 讛注讛"讝 讛讘讗讬诐 讘转讜专讛 讜讗"讻 注"讻 讗"讗 诇驻专砖 讛讬讜诐 讜诇讗 诇诪讞专 讻"讗 砖诇讗 转讛讬' 谞爪讞讬讜转 讞"讜 讜转转讘讟诇 讞诇讬诇讛 讗讞专 讝诪谉 诪讛 讻诪讗诪专 讛讗驻讬拽讜专住讬诐 诇讻谉 诇讛砖诪专 诪讝讛 爪专讬讱 诇讞讘专 讗砖专 讗谞讻讬 诪爪讜讱 讛讬讜诐 砖讛爪讬讜讜讬 讛讬讗 讛讬讜诐 砖讬讛讬' 讘注讬谞讬讱 讻讗诇讜 讛讬讜诐 拽讘诇讛 诪住讬谞讬:


讗诪专 砖诪讗 讞"讜 讬砖 讘诪讟转讬 驻住讜诇. 谞诇"驻 讚讘诪讛 砖讛拽讘"讛 住讜转诐 讛拽抓 讜诪诇讬讘讗 诇驻讜诪讗 诇讗 诪讙诇讬' 讬砖 讘讝讛 讗' 诪讘' 讟注诪讬诐 讗讜 讻讬 讗讬谞讜 讘讟讜讞 讘谞讜 砖诇讗 讬讘讜讗讜 诇讻驻讜专 讞"讜 讗诐 讬讚注讜 讗专讬讻讜转 讛讙诇讜转 讜专讘 讛爪专讜转 讜讛砖讬注讘讜讚 诇讗 讬住讘诇讜 讞"讜 注"讻 谞注诇诐 诪讛诐 砖讘讻诇 讬讜诐 讬爪驻讜 注诇 讬砖讜注转诐 讜讞诇讬诇讛 诇讞砖讜讘 讻谉 注诇 注诐 讛' 讗诇讜 讗讘诇 讛讟注诐 讘讛驻讱 讻讬 讬砖专讗诇 拽讚讜砖讬诐 讜诇讗 住专讜 诪讗讞专讬 讛' 诪注讜诇诐 讜讘讻诇 讬讜诐 讜讬讜诐 讬讚诐 谞讟讜讬 诇诪讛专 讛拽抓 拽讜讚诐 讝诪谉 讛拽爪讜讘 讜诇讻谉 诇讗 讬讙诇讛 拽抓 讛拽爪讜讘 讻讬 讘谞讜 讛讚讘专 转诇讜讬 诇诪讛专讜 讜诇讗讞专讜 讜讗诐 讬转诪讛诪讛 讞讻讛 注讻"驻 讘讗讞专讬转 讛讬诪讬诐 讜讝讛 讛讬' 讚讗讙转 讬注拽讘 讗注"讛 讘讛住转诇拽讜转 讛砖讻讬谞讛 讗讜诇讬 讛讜讗 讝讛 诪驻谞讬 专讜注 诇讘讘诐 讜讬砖 讘讛诐 驻住讜诇 砖专砖 驻专讛 专讗砖 讜诇注谞讛 讗砖专 诇讗 讬住讘诇讜 转讜拽祝 讗专讬讻讜转 讛讙诇讜转 诇讻谉 驻转讞讜 讜注谞讜 讛' 讗讞讚 讜驻专砖"讬 讘讞讜诪砖 讛' 砖讛讜讗 注转讛 讗诇拽讬谞讜 注转讬讚 诇讛讬讜转 讗' 讜讛讻讜谞讛 讻讚诇注讬诇 住"驻 讙' 砖诇注"诇 讬讛讬讛 讛讻诇 讗' 讛讟讜讘 讜讛诪讟讬讘 砖讬讘讬谞讜 砖讻诇 讛专注讜转 诇讟讜讘 讛讬讜 讜讻谉 驻讬' 讘爪诇"讞 讘砖诐 讙讚讜诇 讗' 讜注诇 讝讛 砖讞诇讬诇讛 诇讛诐 诇讘注讜讟 讘讛' 讻讬 讬住讘诇讜 讛讻诇 讘讟讜讘 讜讗"讻 诪注转讛 注"讻 讛讟注诐 讛砖谞讬 讗诪转 砖讘讬讚讬谞讜 诇诪讛专 讛讙讗讜诇讛 讘讻诇 讬讜诐 讜讬讜诐 讜注"讝 讗诪专 讬注拽讘 讘砖讻诪诇"讜 驻讬' 诇讗 讻诪讜 砖讛讬讬转讬 住讘讜专 砖诪诇讻讜转讜 讬转讙诇讛 讘讗讞专讬转 讛讬诪讬诐 注"讚 讛' 讬诪诇讜讱 讗讘诇 讘专讜讱 诪诇讻讜转讜 诇注讜诇诐 讜注讚 诪讬讚 讜诇讗诇转专 讘讻诇 讬讜诐 讜讬讜诐 讛讚讘专 讜讻诇 砖讘讬讚讜 诇讗讜 诪讞讜住专 诪注砖讛 讜讝讛讜 砖讗谞讜 讘讜砖讬' 诇讗讜诪专讜 讘拽讜诇 专诐 诇讗诪讜专 砖讘讬讚讬谞讜 诇拽专讘 讘讬讗转 讛诪砖讬讞 讜拽讚讜砖 砖诪讜 讛讙讚讜诇 讬转"砖 讜讗谞讜 诪转注爪诇讬诐 讜专讘 讘讝讬讜谉 讜拽爪祝 讜诇讗 谞讗诪专谞讛讬 讬砖 诇谞讜 爪注专 讘讗诪专讬谞讜 讻讬 注转讬讚 诇讛讬讜转讜 讗讞讚 讜注讚 诪转讬 讛' 诇讻谉 讗讜诪专讬' 讘讞砖讗讬 讜讬讜爪讚拽 讛诪砖诇 讚讗讞讝"诇 讘注讜讘专讛 砖讛专讬讞讛 讘讬讜讛"讻 诇讜讞砖讬谉 诇讛 讘讗讝谞讛 讬讛"讻 讛讜讗 讜讘驻讜住拽讬诐 讻' 砖讗讬谉 讛诇讞砖 转讜注诇转 诇讛专讬讞讛 谞讘诇讛 讗讜 砖讗专 讗讬住讜专 讚讜拽讗 讘讬讛"讻 诪讛谞讬 讛诇讞砖 讜讛讟注诐 诇讝讛 讻讬 讘讬讛"讻 诇讜讞砖讬谉 诇讛 砖转住讘讜诇 讛爪注专 诇砖注讛 拽诇讛 注讚 注讘讜专 讛讬讜诐 讜注讬"讝 转谞讜讞 讻讞 讛诪转讗讜讛 诪砖讗"讻 讘谞讘诇讛 诪讛 诪讛谞讬 讛诇讞砖 讛诇讗 诇注讜诇诐 诇讗 转谞讞诐 讜讛"谞 讘转 诪诇讱 砖讛专讬讞讛 爪讬拽讬 拽讚讬专讛 爪讜拽讬 讝诪谉 讛讙诇讜转 诇讜讞砖讬谉 诇讛 讘砖讻诪诇"讜 砖讘讬讚讛 诇讛讜砖讬注讛 诇注爪诪讛 诇诪注谉 转转谞讞诐 诪爪注专讛 讜注讬' 讘住诪讜讱 注讜讚 讬讬砖讜讘讬' 讘讝讛:


驻转讞 讬注拽讘 讗讘讬谞讜 讜讗诪专 讘砖讻诪诇"讜. 讻' 诪专砖"讗 讘讞"讗 讚讬注拽讘 砖砖诪注 诪讘谞讬讜 讛砖诐 讘拽"砖 注讚 拽讬讚讜砖 讛砖诐 讛讜爪专讱 诇注谞讜转 讘砖讻诪诇"讜 讻讚专讱 砖注讜谞讬谉 注诇 讻诇 讘专讻讛 讘诪拽讚砖 讜讘讬讛"讻 讻砖讻讛"讙 讛讝讻讬专 讛砖诐 诪砖讗"讻 诪专注"讛 砖讗诪专讜 讻注讜住拽 讘转讜专讛 诇讗 讗诪专 讘砖讻诪诇"讜 讜诇注"讚 讝讛 谞讗诪专讬谞讛讜 讬砖 讙谞讗讬 讻讗诇讜 讗谞讜 爪专讬讻讬诐 诇讜诪专 拽"砖 讻讚专讱 讘谞讬 讬注拽讘 砖谞住转驻拽 讗讘讬讛诐 讗诐 诇讗 谞转专讜注注讜 讬住讜讚讜转 讛讗诪讜谞讛 讜讻讚讬 讘讝讬讜谉 诇谞讜 诇讗 谞讗诪专讬谞讛讜 讬砖 爪注专 砖讗谞讜 诪砖转讜拽拽讬诐 讜讙诐 砖讻讬谞讛 讻谞讙讚讬谞讜 诪砖转讜拽拽转 诇砖诪讜注 注讚讜转讬谞讜 讘讻诇 讬讜诐 驻注诪讬诐 诇讻谉 讗讜诪专讬诐 讘讞砖讗讬 讜讗诇讜 讛诐 爪讬拽讬 拽讚专讛 砖讛专讬 讞讝"诇 讻讬谞讜 诇诪拽诇拽诇 讚专讻讬讜 诪拽讚讬讞 转讘砖讬诇讜 讘专讘讬诐 诇讻谉 砖专砖讬 讛讗诪讜谞讛 砖讘诇讘 谞拽专讗讬诐 爪讬拽讬 拽讚讬专讛 讜注讬' 注讜讚 讘住诪讜讱 讬讬砖讜讘 讗讞专 讗讬"讛:


讛转拽讬谞讜 砖讬讛讬讜 讗讜诪专讬诐 讗讜转讜 讘讞砖讗讬. 讜讘住驻专讬诐 讗讬转讗 砖诪诇讗讻讬 讛砖专转 讗讜诪专讬诐 讗讜转讜 诇讻谉 讗讜诪专讬诐 讗讜转讜 讘讬讛"讻 讘拽讜诇 专诐 讜讛注谞讬谉 讘讝讛 讻讬 诪诇讗讛"砖 砖诇讛诐 谞转谞讜 诪诇讻讜转 讜诪诪砖诇讛 注诇 讻诇 讛注讛"讝 砖讛讻诇 谞讬转谉 讘讻讞 注' 砖专讬诐 砖诇 诪注诇讛 讜转讞转 讬讚诐 讛讻讻讘讬诐 讜讛诪讝诇讜转 讜讙讘讜讛 注诇讬讛诐 讬转"砖 注"讻 讬讜讚讜 诇讜 诇讗诪专 讘专讜讱 砖讻诪诇"讜 讜诇讜 讛诪诇讜讻讛 讜讗诇讬讜 转住讜讘 讜讗讜谉 诪爪讗转讬 诇讬 讘讬驻"转 驻' 讜讬讞讬 讗讱 诇讗讚诐 诇讗 讬讗讜转 讝讛 讛砖讘讞 讜诪讬 砖诪讛讜 诇讗讬砖 砖专 讜砖讜驻讟 砖讬诪诇讬讱 讛讘讜专讗 讛讻诇 讜诇讗讜 讻诇 讻诪讬谞讬' 讗讱 讗谞讞谞讜 注诐 讛' 讘讛讬讜转讬谞讜 爪讚讬拽讬诐 讙讚讜诇讬诐 诪诪诇讗讻讬 讛砖专转 讜讻诇 讬砖 诇讜 讬转' 谞转谉 讘讬讚讬谞讜 讜讛讜讗 讙讜讝专 讙讝讬专讛 爪讚讬拽 诪讘讟诇讛 爪讚讬拽 诪讜砖诇 讬专讗转 讗诇拽讬诐 讜讗诐 爪讚讬拽 讙讜讝专 讛讜讗 讬转' 诪拽讬讬诪讛 诪拽讬诐 讚讘专 注讘讚讜 讜注爪转 诪诇讗讻讬' 讬砖诇讬诐 诇谞讜 讛讬讛 谞讗讛 诇讜诪专 讘砖讻诪诇"讜 讬讜转专 诪诪诇讗讛"砖 讗讱 讘讗砖专 讗谞讞谞讜 讘注讛"讝 讘注讜"讛 谞转讜谞讬' 谞转讜谞讬' 转讞转 讬讚 注讘讚讬诐 诇注讘讚讬诐 讗讜"讛 注讘讚讬 讛讻讻讘讬诐 讜讛诪诇讗讻讬诐 讛讗诇讜 讜讗讬讱 谞转讙讗讛 讗谞讞谞讜 讘讻转专 诪诇讜讻讛 注"讻 讙谞讗讬 讜讬讜讛专讗 诇谞讜 诇讜诪专 讘砖讻诪诇"讜 讘拽讜"专 讛诇讗 讬砖讞拽讜 注诇讬谞讜 爪注讬专讬 讛爪讗谉 讜诪"诪 讛讗诪转 讗转谞讜 讻讬 讻诇 讛讙讚讜诇讛 讜讻讘讜讚 讛诇讝 砖诇谞讜 讛讜讗 诇讻谉 讗讜诪专讬诐 讘讞砖讗讬 诇讛砖拽讬讟 讛爪注专 诪砖诇 诇讘转 诪诇讱 砖注转讬讚讛 诇讬砖讘 讘砖讜诇讞谉 讛诪诇讱 讘专讗砖 讛拽专讜讗讬诐 讜诪"诪 讻诇 注讜讚 砖讛诪讗讻诇 讘讬讚 讛注讘讚讬诐 讛专拽讞讜转 讜讟讘讞讜转 讛讬讗 诪专讬讞讛 爪讬拽讬 拽讚专讛 讜谞驻砖讛 诪转讗讜讛 讜讘讜砖讛 诇转讘讜注 诪注讘讚讬诐 讻讗诇讜 讜诪讘讬讗讬诐 诇讛 讘讞砖讗讬 讜拽"诇. 讻"讝 讻转讘转讬 诇讬讬砖讘 拽爪转 讛诪讗诪专 讘谞讙诇讛 讗讘诇 讬砖 讻讗谉 讚讘专讬诐 讛注讜诪讚讬诐 讘专讜诪讜 砖诇 注讜诇诐 讜讗讬谉 讗转谞讜 讬讜讚注 注讚 诪讛 讜讚注转 讞讝"诇 谞砖讙讘 诪诪谞讜:

